**ส่วนที่ 1**

**บทนำ**

**1. การประเมินความเสี่ยงการทุจริตในองค์กร**

| **ลำดับ**  **ที่** | **ขั้นตอน**  **การดำเนินงาน** | **ประเด็นความเสี่ยงการทุจริต** | **Risk Score** | **มาตรการ**  **ควบคุมความเสี่ยงการทุจริต** |
| --- | --- | --- | --- | --- |
| 1 | การบริหารงานของหน่วยงาน และการปฏิบัติงานของบุคลากร | 1. ผู้บริหารดำเนินการตามนโยบายของตนเอง แทรกแซงการปฏิบัติงานของเจ้าหน้าที่ ซึ่งอาจขัดต่อกฎระเบียบที่เกี่ยวข้อง  2. บุคลากรของหน่วยงานปฏิบัติตามนโยบายของผู้บริหาร โดยไม่มีกฎระเบียบรองรับ  3. บุคลากรของหน่วยงานไม่ให้ความสำคัญกับการปฏิบัติงาน เอางานส่วนตัวมาทำที่ทำงาน ขาดความรับผิดชอบต่อการปฏิบัติงาน | ปานกลาง | 1. โครงการส่งเสริมการบริหารงานตามหลักธรรมาภิบาลเพื่อป้องกันการทุจริต  2. มาตรการแสดงเจตนารมณ์ในการนำหลักคุณธรรมมาใช้ในการบริหารงานของผู้บริหารด้วยการจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใส  3. มาตรการจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใส  4. โครงการพัฒนาความรู้ด้านกฎหมายและระเบียบที่เกี่ยวข้องกับการปฏิบัติงาน สำหรับบุคลากรของหน่วยงาน ผู้บริหารและสมาชิกสภาท้องถิ่น  5. มาตรการส่งเสริมการปฏิบัติงานตามประมวลจริยธรรมของระบุชื่อองค์กรปกครองส่วนท้องถิ่น  6. โครงการเสริมสร้างค่านิยมต่อต้านการทุจริต  7. มาตรการประเมินความคุ้มค่าในการบริหารงานของหน่วยงาน |
| 2 | การบริหารงานบุคคล | การบรรจุแต่งตั้ง โยกย้าย โอน เลื่อนตำแหน่ง/เงินเดือน และการมอบหมายงาน ไม่เป็นธรรม เอาแต่พวกพ้อง หรือมีการเรียกรับเงินเพื่อให้ได้รับการแต่งตั้งหรือเลื่อนตำแหน่ง | ปานกลาง | 1. มาตรการเปิดเผยข้อมูลการบริหารและพัฒนาทรัพยากรบุคคลแก่สาธารณะ  2. มาตรการสร้างความโปร่งใสในการบริหารงานบุคคล  3. กิจกรรมสร้างความโปร่งใสในการพิจารณาเลื่อนขั้นเงินเดือน  4. มาตรการนำผลการประเมินความพึงพอใจของประชาชนในการให้บริการมาใช้ในการเลื่อนขั้น เลื่อนเงินเดือน ของบุคลากร |
| 3 | การบริหารการเงิน งบประมาณ การจัดซื้อจัดจ้าง การบริหารพัสดุ และการใช้ประโยชน์ทรัพย์สินของทางราชการ | 1. การบริหารการเงิน งบประมาณ การจัดซื้อจัดจ้าง การจัดหาพัสดุ ไม่เป็นไปตามระเบียบที่เกี่ยวข้อง หรือไม่เป็นไปตามวัตถุประสงค์ หรือใช้เงินไม่เกิดประโยชน์กับราชการ  2. นำทรัพย์สินของทางราชการไปใช้ประโยชน์ส่วนตน | สูง  ปานกลาง | 1. มาตรการควบคุมการเบิกจ่ายเงินตามข้อบัญญัติงบประมาณรายจ่ายประจำปี  2. กิจกรรมวิเคราะห์ผลการจัดซื้อจัดจ้างประจำปี  3. มาตรการป้องกันผลประโยชน์ ทับซ้อนของหน่วยงาน  4. มาตรการป้องกันการใช้จ่ายงบประมาณที่ไม่สมควร ผิดวัตถุประสงค์ ไม่มีประสิทธิภาพ  6. โครงการเสริมสร้างความโปร่งใสในการใช้ทรัพย์สินของทางราชการ  7. โครงการปลูกฝังวิธีคิดแยกแยะผลประโยชน์ส่วนตนและผลประโยชน์ส่วนรวม |
| 4 | การให้บริการสาธารณะ/บริการประชาชน | 1. ไม่ให้บริการแก่ประชาชนตามลำดับ อันเนื่องมาจากความสัมพันธ์ส่วนตัว หรือการให้สิทธิพิเศษแก่คนบางกลุ่ม หรือมีการติดสินบนเพื่อให้ได้คิวเร็วขึ้น  2. มีการเรียกรับเงินพิเศษจากผู้ขอรับบริการนอกเหนือจากค่าธรรมเนียมปกติ เพื่อแลกกับการให้บริการ หรือการพิจารณาอนุมัติอนุญาติ  3. ให้บริการไม่เป็นไปตามมาตรฐาน เช่น ใช้เวลาให้บริการนานกว่าที่กำหนดไว้ | สูง | 1. มาตรการ NO Gift Policy  2. โครงการเสริมสร้างวัฒนธรรมการให้บริการอย่างเท่าเทียมกัน  3. โครงการพัฒนาคุณภาพการให้บริการประชาชนตามหลักธรรมาภิบาล  4. โครงการบุคลากรต้นแบบ ด้าน “บริการเป็นเลิศ”  5. โครงการพัฒนาระบบการให้บริการประชาชนผ่านระบบอิเล็กทรอนิกส์ (E-Service)  6. มาตรการจัดให้มีระบบและช่องทางการรับเรื่องร้องเรียนเกี่ยวกับการทุจริตของหน่วยงาน |

**2. หลักการและเหตุผล**

รัฐธรรมนูญแห่งราชอาณาจักรไทย พุทธศักราช 2560 มาตรา 65 กำหนดให้รัฐพึงจัดให้มียุทธศาสตร์ชาติเป็นเป้าหมายการพัฒนาประเทศอย่างยั่งยืน ตามหลักธรรมาภิบาลเพื่อใช้เป็นกรอบในการจัดทำแผนต่าง ๆ ให้สอดคล้องและบูรณาการกันเพื่อให้เป็นเอกภาพในการขับเคลื่อนไปสู่เป้าหมายดังกล่าว โดยมียุทธศาสตร์ชาติ 20 ปี (พ.ศ. 2561 – 2580) เป็นยุทธศาสตร์ชาติฉบับแรกของประเทศไทยตามรัฐธรรมนูญแห่งราชอาณาจักรไทย ที่จะเป็นแนวทางการปฏิบัติเพื่อให้บรรลุผลตามวิสัยทัศน์ ในปี พ.ศ. 2580 กล่าวคือ “ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามหลักปรัชญาของเศรษฐกิจพอเพียง” โดยมีเป้าหมายในการพัฒนาประเทศให้ “ประเทศชาติมั่นคง ประชาชนมีความสุข เศรษฐกิจพัฒนาอย่างต่อเนื่อง สังคมเป็นธรรม ฐานทรัพยากรธรรมชาติยั่งยืน” โดยจะมีการยกระดับศักยภาพของประเทศในหลากหลายมิติ ทั้งการพัฒนาคนในทุกมิติและในทุกช่วงวัยให้เป็นคนดี เก่ง และมีคุณภาพ สร้างโอกาสและความเสมอภาคทางสังคม สร้างการเติบโตบนคุณภาพชีวิตที่เป็นมิตรกับสิ่งแวดล้อม

แผนแม่บทภายใต้ยุทธศาสตร์ชาติ (พ.ศ. 2561 – 2580) ในประเด็นที่ (21) การต่อต้านการทุจริตและประพฤติมิชอบ กำหนดเป้าหมายไว้ว่า ประเทศไทยปลอดการทุจริตและประพฤติมิชอบ โดยกำหนดตัวชี้วัดไว้ว่า ในปี พ.ศ. 2580 ประเทศไทยต้องมีคะแนนดัชนีการรับรู้การทุจริต (Corruption Perception Index - CPI) อยู่ในอันดับ 1 ใน 20 และ/หรือได้คะแนนไม่ต่ำกว่า 73 คะแนน (คะแนนเต็ม 100 คะแนน) เพื่อให้บรรลุผลดังกล่าว จึงได้นำผลการประเมิน ITA ไปกำหนดเป็นตัวชี้วัดและค่าเป้าหมายไว้ว่าหน่วยงานที่เข้าร่วมการประเมิน ITA ทั้งหมด (ร้อยละ 100) ต้องได้คะแนน 90 คะแนนขึ้นไป โดยในระยะที่ 2 (พ.ศ. 2566 - 2570) ได้กำหนดตัวชี้วัดไว้ว่า ในปี พ.ศ. 2570 ประเทศไทยต้องมีคะแนนดัชนีการรับรู้การทุจริต (Corruption Perception Index - CPI) อยู่ในอันดับ 1 ใน 43 และ/หรือได้คะแนนไม่ต่ำกว่า 57 คะแนน และหน่วยงานที่เข้าร่วมการประเมิน ITA ทั้งหมด (ร้อยละ 100) ต้องได้คะแนน 85 คะแนนขึ้นไป

องค์กรเพื่อความโปร่งใสนานาชาติ (Transparency International - TI) เผยแพร่ผลคะแนนดัชนีการรับรู้การทุจริต (Corruption Perception Index - CPI) ประจำปี 2564 ผลปรากฏว่าประเทศไทยได้ 35 คะแนน จากคะแนนเต็ม 100 คะแนน จัดอยู่ในอันดับที่ 110 โลก ซึ่งลดลงจากปี 2563 ย่อมสะท้อนให้ได้เห็นว่าประเทศไทยยังต้องแก้ไขปัญหาการทุจริตอย่างเร่งด่วน

โดยองค์กรปกครองส่วนท้องถิ่นเป็นหน่วยงานที่มีความสำคัญยิ่งในการขับเคลื่อนยุทธศาสตร์ชาติ ปัจจุบันมีองค์กรปกครองส่วนท้องถิ่น จำนวน 7,850 แห่ง ซึ่งองค์กรปกครองส่วนท้องถิ่นเป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและเป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลักในการจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น ถือเป็นกลไกสำคัญในการพัฒนาท้องถิ่นซึ่งนำไปสู่การพัฒนาทั่วทั้งประเทศ หากองค์กรปกครองส่วนท้องถิ่นปราศจากการทุจริต นำเงินงบประมาณมาพัฒนาท้องถิ่นของตนเอง พัฒนาเพื่อประโยชน์สุขของประชาชนอย่างแท้จริงแล้ว ประเทศชาติก็จะมีความเจริญก้าวหน้าทัดเทียมนานาอารยะประเทศ การพัฒนาองค์กรปกครองส่วนท้องถิ่นให้เกิดความยั่งยืน รัฐจะต้องให้ความเป็นอิสระแก่องค์กรปกครองส่วนท้องถิ่น โดยยึดหลักแห่งการปกครองชุมชนของตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทำบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ ส่วนการกำกับดูแลองค์กรปกครองส่วนท้องถิ่นจะทำได้เท่าที่จำเป็นตามกรอบกฎหมายกำหนด และต้องเป็นไปเพื่อการคุ้มครองประโยชน์ของประชาชนในท้องถิ่น

ดังนั้น เทศบาลตำบลดอนอะราง จึงให้ความสำคัญกับการบริหารงานตามหลักธรรมาภิบาล ควบคู่ไปกับการป้องกันการทุจริต โดยได้ดำเนินการจัดทำแผนปฏิบัติการป้องกันการทุจริตและนำไปสู่การปฏิบัติให้มีประสิทธิภาพ เพื่อยกระดับคุณธรรมและความโปร่งใสของ เทศบาลตำบลดอนอะราง (พ.ศ. 2566 – 2570) อันจะส่งผลต่อการขับเคลื่อนให้บรรลุค่าเป้าหมายของแผนแม่บทฯ ที่กำหนดไว้ว่า ในปี พ.ศ. 2570 หน่วยงานที่เข้าร่วมการประเมิน ITA ทั้งหมด (ร้อยละ 100) ต้องได้คะแนน 85 คะแนนขึ้นไป รวมทั้งประเทศไทยต้องมีคะแนนดัชนีการรับรู้การทุจริต (Corruption Perception Index - CPI) อยู่ในอันดับ 1 ใน 43 และ/หรือได้คะแนนไม่ต่ำกว่า 57 คะแนน

**3. วัตถุประสงค์ของการจัดทำแผน**

(1) เพื่อแสดงเจตจำนงสุจริตของผู้บริหารเทศบาลตำบลดอนอะราง ต่อสาธารณชน

(2) เพื่อสร้างวัฒนธรรมสุจริต โดยการเสริมสร้างจิตสำนึกและความตระหนักในการปฏิบัติหน้าที่ราชการด้วยความซื่อสัตย์สุจริต ยึดมั่นตามประมวลจริยธรรมเพื่อบังเกิดประโยชน์สุขแก่ประชาชนท้องถิ่น ปราศจากพฤติกรรมที่ส่อไปในทางทุจริต การขัดกันแห่งผลประโยชน์ และแสวงหาประโยชน์โดยมิชอบ

(3) เพื่อให้การบริหารราชการของเทศบาลตำบลดอนอะราง เป็นไปตามหลักธรรมาภิบาล เปิดเผย โปร่งใส และตรวจสอบได้

(4) เพื่อส่งเสริมการมีส่วนร่วมของประชาชนในการป้องกันตรวจสอบและต่อต้านการทุจริต ให้สอดคล้องและเหมาะสมกับวัฒนธรรมท้องถิ่น

(5) เพื่อยกระดับกลไกการตรวจสอบการดำเนินงานของเทศบาลตำบลดอนอะราง ที่มีประสิทธิภาพ เข้มแข็ง และลดการทุจริต

**4. เป้าหมาย**

(1) คดีทุจริตของเทศบาลตำบลดอนอะราง ลดลง ร้อยละ 50 ในปี พ.ศ. 2570

(2) เทศบาลตำบลดอนอะราง มีคะแนน ITA เพิ่มขึ้นและผ่านเกณฑ์การประเมิน ITA (85 คะแนนขึ้นไป) ในปี พ.ศ. 2570 (กรณีที่ยังไม่ผ่านเกณฑ์ ITA) /เทศบาลตำบลดอนอะราง ผ่านเกณฑ์การประเมิน ITA (85 คะแนนขึ้นไป) และมีคะแนน ITA 90 คะแนนขึ้นไป ในปี พ.ศ. 2570 (กรณีที่ผ่านเกณฑ์ ITAแล้ว)

|  |  |  |  |  |  |
| --- | --- | --- | --- | --- | --- |
| **ค่าเป้าหมาย** | **ปี 2566** | **ปี 2567** | **ปี 2568** | **ปี 2569** | **ปี 2570** |
| **จำนวนคดีทุจริตลดลง**  (คำนวณจากปี 2565) | ร้อยละ 10 | ร้อยละ 20 | ร้อยละ 30 | ร้อยละ 40 | ร้อยละ 50 |
| **คะแนน ITA** | 65 คะแนน | 70 คะแนน | 75 คะแนน | 80 คะแนน | 85 คะแนน |

**5. ประโยชน์ของการจัดทำแผน**

(1) ผู้บริหารเทศบาลตำบลดอนอะราง ได้แสดงเจตจำนงสุจริตต่อสาธารณชน

(2) เทศบาลตำบลดอนอะราง มีวัฒนธรรมสุจริต บุคลากรในองค์กรมีจิตสำนึกและความตระหนักในการปฏิบัติหน้าที่ราชการด้วยความซื่อสัตย์สุจริต ยึดมั่นตามประมวลจริยธรรมเพื่อบังเกิดประโยชน์สุขแก่ประชาชนท้องถิ่น ปราศจากพฤติกรรมที่ส่อไปในทางทุจริต การขัดกันแห่งผลประโยชน์ และแสวงหาประโยชน์โดยมิชอบ

(3) เทศบาลตำบลดอนอะราง มีการบริหารราชการเป็นไปตามหลักธรรมาภิบาล เปิดเผย โปร่งใส และตรวจสอบได้

(4) ประชาชนมีส่วนร่วมในการป้องกันตรวจสอบและต่อต้านการทุจริตของเทศบาลตำบลดอนอะราง

(5) เพื่อยกระดับกลไกการตรวจสอบการดำเนินงานของเทศบาลตำบลดอนอะราง ที่มีประสิทธิภาพ เข้มแข็ง และลดการทุจริต

**ส่วนที่ 2**

**แผนปฏิบัติการป้องกันการทุจริตเพื่อยกระดับคุณธรรมและความโปร่งใส**

**(พ.ศ. 2566 – 2570) เทศบาลตำบลดอนอะราง**

เทศบาลตำบลดอนอะราง ได้ดำเนินการจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใส

(พ.ศ. 2566 – 2570) ประกอบด้วย โครงการ/กิจกรรม/มาตรการ รวมจำนวน 25 โครงการ ดังนี้

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| มิติ | ภารกิจตามมิติ | โครงการ/กิจกรรม/มาตรการ | ปี 2566 | | ปี 2567 | | ปี 2568 | | ปี 2569 | ปี 2570 | หมายเหตุ |
| งบประมาณ(บาท) | | งบประมาณ(บาท) | | งบประมาณ(บาท) | | งบประมาณ(บาท) | งบประมาณ(บาท) |
| **1.การสร้างวัฒนธรรมสุจริต** | **1.1 การเสริมสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และฝ่ายประจำองค์กรปกครองส่วนท้องถิ่น**  **1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น** | **1.1.1 เสริมสร้างจิตสำนึกและความตระหนักในการปฏิบัติราชการตามอำนาจหน้าที่และการประพฤติตนตามประมวลจริยธรรม**  1.1.1(1) โครงการ:มาตรการส่งเสริมการปฏิบัติงานตามประมวลจริยธรรมของเทศบาลตำบลดอนอะราง | - | | - | | - | | - | - |  |
| **1.1.3 เสริมสร้างจิตสำนึกและค่านิยมความซื่อสัตย์สุจริตและการต่อต้านการทุจริต**  1.1.3(1) โครงการฝึกอบรมส่งเสริมคุณธรรมจริยธรรมบุคลากรองค์กรปกครองส่วนท้องถิ่นเพื่อเสริมสร้างวัฒนธรรมองค์กรสุจริต  1.1.3(2) โครงการบุคคลต้นแบบด้านบริการเป็นเลิศ  1.1.3(3) โครงการเชิดชูเกียรติบุคลากรที่ปฏิบัติงานเป็นไปตามมาตรฐาน ด้วยความวิริยะอุตสาหะ และซื่อสัตย์สุจริต | 20,000  -  - | | 20,000  -  - | | 20,000  -  - | | 20,000  -  - | 20,000  -  - |  |
| **1.2.2 เสริมสร้างจิตสำนึกและความตระหนักในการปฏิบัติตนตามหลักเศรษฐกิจพอเพียง**  1.2.2(1) โครงการส่งเสริมการดำเนินชีวิตตามหลักปรัชญาเศรษฐกิจพอเพียง  **1.2.3 เสริมสร้างจิตสำนึกและความตระหนักในความซื่อสัตย์สุจริตและการต่อต้านการทุจริต**  1.2.3 (1) กิจกรรมการมอบประกาศเกียรติคุณแก่คณะกรรมการชุมชน | 10,000  - | | 10,000  - | | 10,000  - | | 10,000  - | 10,000  - |  |
| **มิติที่1** | **รวม** | **จำนวน 6 โครงการ** | **30,000** | | **30,000** | | **30,000** | | **30,000** | **30,000** |  |
|  | ภารกิจตามมิติ | โครงการ/กิจกรรม/มาตรการ | | ปี 2566 | | ปี 2567 | | ปี 2568 | ปี 2569 | ปี 2570 | หมายเหตุ |
| งบประมาณ(บาท) | | งบประมาณ(บาท) | | งบประมาณ(บาท) | งบประมาณ(บาท) | งบประมาณ(บาท) |
| **2. การบริหารราชการด้วยความโปร่งใส** | **2.2 มาตรการส่งเสริมคุณธรรมและความโปร่งใส**  **2.3 มาตรการลดการใช้ดุลพินิจในการปฏิบัติงาน** | **2.2.2 การจัดทำมาตรการส่งเสริมคุณธรรมและความโปร่งใสภายในหน่วยงาน**  2.2.2(1) โครงการ:มาตรการ  No Gift Policy  2.2.2(2) โครงการเสริมสร้างวัฒนธรรมให้บริการอย่างเท่าเทียมกัน  2.2.2(3) โครงการ:มาตรการ ส่งเสริมคุณธรรมและความโปร่งใสของเทศบาลตำบลดอนอะราง  2.2.2(4) โครงการ:มาตรการการสร้างความโปร่งใสในการบริหารงานบุคคล  2.2.2(5) โครงการ:มาตรการ วิเคราะห์ผลการจัดซื้อจัดจ้างประจำปี  2.2.2(6) โครงการเสริมสร้างความโปร่งใสในการใช้ทรัพย์สินของทางราชการ  2.2.2 (7) โครงการประเมินความพึงพอใจของประชาชนที่มีต่อการให้บริการของเทศบาลตำบลดอนอะราง | | -  -  -  -  -  -  15,000 | | -  -  -  -  -  -  15,000 | | -  -  -  -  -  -  15,000 | -  -  -  -  -  -  15,000 | -  -  -  -  -  -  15,000 |  |
| **2.2.3 การจัดทำแผนปฏิบัติการป้องกันการทุจริต**  2.2.3 (1) โครงการ: มาตรการจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใส | | - | | - | | - | - | - |  |
| **2.3.1 จัดทำข้อตกลงระหว่างบุคลากรในองค์กรให้ปฏิบัติหน้าที่ราชการด้วยความซื่อสัตย์ สุจริต มีคุณธรรม จริยธรรม ใช้ดุลพินิจด้วยความสุจริตภายใต้กรอบ ธรรมาภิบาล**  2.3.1 (1) โครงการ: มาตรการ  การจัดทำข้อตกลงการปฏิบัติราชการของเทศบาลตำบลดอนอะราง | | - | | - | | - | - | - |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| มิติ | ภารกิจตามมิติ | โครงการ/กิจกรรม/มาตรการ | ปี 2566 | ปี 2567 | ปี 2568 | ปี 2569 | ปี 2570 | หมายเหตุ |
| งบประมาณ(บาท) | งบประมาณ(บาท) | งบประมาณ(บาท) | งบประมาณ(บาท) | งบประมาณ(บาท) |
| **2. การบริหารราชการด้วยความโปร่งใส** | **2.3 มาตรการลดการใช้ดุลพินิจในการปฏิบัติงาน** | **2.3.2 มีการจัดทำแผนภูมิขั้นตอน/คู่มือการปฏิบัติงานและระยะเวลาการดำเนินการเกี่ยวกับการบริการประชาชน รายละเอียดที่เกี่ยวข้องในแต่ละขั้นตอน เปิดเผย ณ ที่ทำการและในระบบเครือข่ายสารสนเทศขององค์กรปกครองส่วนท้องถิ่น**  2.3.2 (1) โครงการ จัดทำคู่มือหรือมาตรฐานการปฏิบัติงานสำหรับเจ้าหน้าที่เทศบาลตำบลดอนอะราง  **2.3.3 มีการกระจายอำนาจการตัดสินใจเกี่ยวกับการสั่ง อนุญาตอนุมัติ ปฏิบัติราชการแทนหรือการดำเนินการอื่นใดของผู้มีอำนาจในองค์กรปกครองส่วนท้องถิ่น เพื่อให้เกิดประโยชน์สูงสุดต่อชุมชนและประชาชน**  2.3.3 (1) โครงการ:มาตรการ ออกคำสั่งมอบหมายของเทศบาลตำบลดอนอะราง | -  - | -  - | -  - | -  - | -  - |  |
| **มิติที่2** | **รวม** | **จำนวน 11 โครงการ** | **15,000** | **15,000** | **15,000** | **15,000** | **15,000** |  |
| มิติ | ภารกิจตามมิติ | โครงการ/กิจกรรม/มาตรการ | ปี 2566 | ปี 2567 | ปี 2568 | ปี 2569 | ปี 2570 | หมายเหตุ |
| งบประมาณ (บาท) | งบประมาณ(บาท) | งบประมาณ(บาท) | งบประมาณ(บาท) | งบประมาณ(บาท) |
| **3. การส่งเสริมบทบาทและมีส่วนร่วมของภาคประชาชน** | **3.1 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น**  **3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน** | **3.1.1 การมีส่วนร่วมในการจัดทำแผนพัฒนา การจัดทำงบประมาณ**  3.1.1 (1) โครงการจัดเวทีประชาคม  3.1.1 (2) โครงการ: ส่งเสริมการมีส่วนร่วมของประชาชนในการบริหารกิจการของเทศบาลตำบลดอนอะราง  **3.1.2 การมีส่วนร่วมตรวจสอบ และการประเมินผลการดำเนินงาน**  3.1.2 (1) โครงการ: กิจกรรมการประเมินผลการปฏิบัติราชการของเทศบาลตำบลดอนอะราง | 30,000  -  - | 30,000  -  - | 30,000  -  - | 30,000  -  - | 30,000  -  - |  |
| **3.2.1 มีกระบวนการรับฟังความคิดเห็นของประชาชน ในการดำเนินกิจการ ตามอำนาจหน้าที่ขององค์กรปกครองส่วนท้องถิ่น โดยเฉพาะการดำเนินกิจการที่จะมีผลกระทบต่อความเป็นอยู่และสุขอนามัยของประชาชนในท้องถิ่น**  **3.2.2 มีระบบและช่องทางให้ประชาชนในท้องถิ่นสามารถร้องเรียน/ร้องทุกข์ผ่านช่องทางที่หลากหลาย**  **3.2.3 มีรายงานหรือแจ้งเป็นลายลักษณ์อักษรให้ประชาชนผู้ร้องเรียน/ร้องทุกได้ทราบถึงการได้รับเรื่อง ระยะเวลา และผลการดำเนินการเกี่ยวกับเรื่องร้องเรียน/ร้องทุกข์**  3.2.3 (1) โครงการ:มาตรการจัดการเรื่องราวร้องทุกข์/ร้องเรียนของเทศบาลตำบลดออนะราง | - | - | - | - | - |  |
| **มิติที่3** | **รวม** | **จำนวน 4 โครงการ** | **30,000** | **30,000** | **30,000** | **30,000** | **30,000** |  |
| **4. การยกระดับกลไกการตรวจสอบการดำเนินงานขององค์กรปกครองส่วนท้องถิ่น** | **4.1 การจัดวางระบบตรวจสอบภายใน การควบคุมภายใน และการบริหารความเสี่ยงการทุจริต**  **4.3 มาตรการจัดการเรื่องร้องเรียนการทุจริต** | **4.1.1 มีการจัดทำและรายงานการจัดทำระบบตรวจสอบภายใน**  4.1.1 (1) โครงการ: โครงการจัดทำแผนการตรวจสอบภายในประจำปี  **4.1.2 มีการจัดทำและรายงานการจัดทำระบบควบคุมภายใน**  4.1.2 (1) โครงการ : กิจกรรมติดตามประเมินผลการควบคุมภายใน | -  - | -  - | -  - | -  - | -  - |  |
| **4.1.3 มีการให้มีกระบวนการบริหารจัดการความเสี่ยงการทุจริต**  4.1.3 (1) โครงการ : มาตรการบริหารจัดการความเสี่ยงการทุจริตของเทศบาลตำบลดอนอะราง | - | - | - | - | - |  |
| **4.3.1 มีแนวปฏิบัติในการดำเนินการต่อเรื่องร้องเรียนการทุจริตและประพฤติมิชอบของเจ้าหน้าที่องค์กรปกครองส่วนท้องถิ่น**  4.3.1 (1) โครางการ;มาตรการจัดการในกรณีได้ทราบ หรือรับแจ้ง หรือตรวจสอบพบพฤติกรรมการทุจริตของเทศบาลตำบลดอนอะราง | - | - | - | - | - |  |
| **มิติที่4** | **รวม** | **จำนวน 4 โครงการ** | **-** | **-** | **-** | **-** | **-** |  |

**ส่วนที่ 3**

**รายละเอียดโครงการ/กิจกรรม/มาตรการ ตามแผนปฏิบัติการป้องกันการทุจริต**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**##########################################################################################**

**มิติที่ 1 การสร้างวัฒนธรรมสุจริต**

**##########################################################################################**

**1.1 การเสริมสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น**

**1.1.1 เสริมสร้างจิตสำนึกและความตระหนักในการปฏิบัติราชการตามอำนาจหน้าที่ และการประพฤติตนตามประมวลจริยธรรม**

**ลำดับที่ 1**

**1. ชื่อโครงการ : มาตรการ “ส่งเสริมการปฏิบัติงานตามประมวลจริยธรรมของเทศบาลตำบลดอนอะราง”**

**2. หลักการและเหตุผล**

ตามที่ เทศบาลตำบลดอนอะราง ได้ประกาศใช้ประมวลจริยธรรมของเทศบาลตำบลดอนอะราง โดยกำหนดกลไกและระบบในการบังคับใช้อย่างมีประสิทธิภาพ ทั้งนี้ การฝ่าฝืนหรือไม่ปฏิบัติตามมาตรฐานทางจริยธรรมดังกล่าว ให้ถือว่าเป็นการกระทำผิดทางวินัย ซึ่งมีการกำหนดขั้นตอนการลงโทษตามความร้ายแรงแห่งการกระทำ นอกจากนี้ สำนักงาน ก.พ. ได้กำหนดแนวทางการดำเนินการตามประมวลจริยธรรมข้าราชการพลเรือนกรณีการเรี่ยไร และกรณีการให้หรือรับของขวัญหรือประโยชน์อื่นใด โดยมีวัตถุประสงค์เพื่อกำหนดให้ข้าราชการต้องละเว้นจากการแสวงหาประโยชน์ที่มิชอบ โดยอาศัยตำแหน่งหน้าที่และไม่กระทำการอันเป็นการขัดกันระหว่างประโยชน์ส่วนตนและประโยชน์ส่วนรวม ตามนัยหนังสือสำนักงาน ก.พ. ที่ นร 1013.7/ว 11 ลงวันที่ 25 ธันวาคม 2557 ซึ่งองค์กรปกครองส่วนท้องถิ่นควรนำแนวทางการดำเนินการดังกล่าวมาปรับใช้เป็นแนวทางในการถือปฏิบัติโดยอนุโลม

ดังนั้น เพื่อให้เกิดความโปร่งใสในการปฏิบัติงานและเป็นที่เชื่อถือไว้วางใจของประชาชน เทศบาลตำบลดอนอะราง จึงได้จัดทำมาตรการ “ส่งเสริมการปฏิบัติงานตามประมวลจริยธรรมของเทศบาลตำบลดอนอะราง” ขึ้น เพื่อให้บุคลากรทั้งฝ่ายการเมืองและฝ่ายประจำทุกระดับนำไปใช้ในการปฏิบัติหน้าที่ด้วยความซื่อสัตย์ สุจริต มีคุณธรรม จริยธรรม ไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน

**3. วัตถุประสงค์**

1) เพื่อเป็นเครื่องมือกำกับความประพฤติของข้าราชการให้มีความโปร่งใส มีมาตรฐานในการปฏิบัติงานที่ชัดเจนและเป็นสากล

2) เพื่อยึดถือเป็นหลักการและแนวทางการปฏิบัติงานอย่างสม่ำเสมอ ทั้งในระดับองค์กร ระดับบุคคลและเป็นเครื่องมือการตรวจสอบการทำงานด้านต่างๆ ของ เทศบาลตำบลดอนอะราง เพื่อให้การดำเนินงานเป็นไปตามหลักคุณธรรม จริยธรรม มีประสิทธิภาพและประสิทธิผล

3) เพื่อทำให้เกิดรูปแบบองค์กรอันเป็นที่ยอมรับ เพิ่มความน่าเชื่อถือ เกิดความมั่นใจแก่ผู้รับบริการและประชาชนทั่วไป ตลอดจนผู้มีส่วนได้เสีย

4) เพื่อให้เกิดพันธะผูกพันระหว่างองค์กรและข้าราชการในทุกระดับ โดยให้ฝ่ายบริหารใช้อำนาจในขอบเขต สร้างระบบความรับผิดชอบของข้าราชการต่อตนเอง ต่อองค์กร ต่อผู้บังคับบัญชาต่อประชาชนและต่อสังคม ตามลำดับ

5) เพื่อป้องกันการแสวงหาประโยชน์โดยมิชอบและความขัดแย้งทางผลประโยชน์ที่อาจเกิดขึ้น รวมทั้งเสริมสร้างความโปร่งใสในการปฏิบัติงาน

**4. กลุ่มเป้าหมาย**

คณะผู้บริหาร สมาชิกสภา พนักงานเทศบาล ลูกจ้างประจำ และพนักงานจ้างทั่วไป จำนวน 90 คน

**5. วิธีดำเนินการ**

1) จัดทำมาตรการและขออนุมัติดำเนินการต่อผู้มีอำนาจ

2) กำหนดแนวทาง รูปแบบ และช่องทางในการเผยแพร่ประมวลจริยธรรมสำหรับบุคคลในองค์กรและสาธารณชน

3) ประสานงานบุคคลและหน่วยงานที่เกี่ยวข้องเพื่อดำเนินการตามแนวทางและรูปแบบที่กำหนด

4) ดำเนินการเผยแพร่ประมวลจริยธรรมเพื่อใช้เป็นค่านิยมสำหรับองค์กร ข้าราชการทุกคนพึงยึดถือเป็นแนวทางปฏิบัติควบคู่ไปกับระเบียบและกฎข้อบังคับอื่นๆ ตามแนวทางและรูปแบบที่กำหนด

5) ดำเนินการเผยแพร่ ประชาสัมพันธ์เกี่ยวกับประมวลจริยธรรม เปิดเผยเป็นการทั่วไปแก่สาธารณชนให้มีส่วนร่วมรับรู้และร่วมติดตามตรวจสอบ (ตามประกาศคณะกรรมการข้อมูลข่าวสารของราชการ เรื่อง กำหนดให้ข้อมูลข่าวสารตามเกณฑ์มาตรฐานความโปร่งใสและตัวชี้วัดความโปร่งใสของหน่วยงานของรัฐเป็นข้อมูลข่าวสารที่ต้องจัดไว้ให้ประชาชนตรวจดูได้ตามมาตรา 9 วรรคหนึ่ง (8) แห่งพระราชบัญญัติข้อมูลข่าวสารของราชการ พ.ศ. 2540 ตามแนวทางและรูปแบบที่กำหนด)

6) ประเมินและติดตามผลการดำเนินการ

7) รายงานผลการดำเนินการ

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

สำนักปลัด

**9. ผลผลิต/ผลลัพธ์**

**ผลผลิต**

1) มีการเผยแพร่ประมวลจริยธรรม อย่างน้อย 3 ช่องทาง

2) คณะผู้บริหาร สมาชิกสภา พนักงานเทศบาล ลูกจ้างประจำ และพนักงานจ้างทั่วไป มีความรู้ความเข้าใจแนวทางการปฏิบัติตัวตามประมวลจริยธรรม ไม่น้อยกว่าร้อยละ 80 (สำรวจโดยใช้แบบประเมินผล)

**ผลลัพธ์**

คณะผู้บริหาร สมาชิกสภา พนักงานเทศบาล ลูกจ้างประจำ พนักงานปฏิบัติงานของ เทศบาลตำบลดอนอะราง ปฏิบัติตามประมวลจริยธรรมของ เทศบาลตำบลดอนอะราง (สำรวจโดยใช้แบบประเมินติดตามผล)

**1.1.3 เสริมสร้างจิตสำนึกและค่านิยมความซื่อสัตย์สุจริต และการต่อต้านการทุจริต**

**ลำดับที่ 2**

**1. ชื่อโครงการ : โครงการฝึกอบรมการส่งเสริมคุณธรรมจริยธรรมบุคลากรองค์กรปกครองส่วนท้องถิ่นเพื่อเสริมสร้างวัฒนธรรมองค์กรสุจริต**

**2. หลักการและเหตุผล**

การดำเนินชีวิตและการปฏิบัติงาน นอกจากผู้ปฏิบัติงานต้องมีความรู้ความสามารถตามหน้าที่ความรับผิดชอบแล้ว ยังต้องมีคุณธรรมจริยธรรม อันจะนำไปสู่การทำงานที่มุ่งผลสัมฤทธิ์และความสำเร็จขององค์กรอย่างยั่งยืน ก่อให้เกิดประโยชน์สูงสุดต่อประชาชน

เทศบาลตำบลดอนอะราง จึงได้ตระหนักถึงความสำคัญในการพัฒนาและเสริมสร้างจิตสำนึกให้บุคลากรตระหนักในการเป็นข้าราชการที่มีเกียรติ ศักดิ์ศรี รู้จักความพอเพียง เป็นตัวอย่างที่ดีของสังคม ยึดมั่นในคุณธรรม ยืนหยัดในสิ่งที่ถูกต้อง มีความรู้ ความเข้าใจในเรื่องพฤติกรรมที่แสดงให้เห็นถึงการมีคุณธรรม จริยธรรม อันจะส่งผลให้เกิดประโยชน์สูงสุดแก่ทางราชการ และประชาชนผู้รับบริการ รวมทั้งสร้างจิตสำนึกเรื่องคุณธรรม จริยธรรมในการทำงานอันจะนำไปสู่การทำงานที่มุ่งผลสัมฤทธิ์และความสำเร็จขององค์กรอย่างยั่งยืน จึงได้กำหนดให้มีการจัดโครงการฝึกอบรมการส่งเสริมคุณธรรม จริยธรรมของบุคลากร เทศบาลตำบลดอนอะราง

**3. วัตถุประสงค์**

1) เพื่อส่งเสริมและสนับสนุนให้เจ้าหน้าที่ขององค์กรปกครองส่วนท้องถิ่นนำหลักคุณธรรม จริยธรรมมาประยุกต์ใช้ในการดำเนินชีวิตประจำวัน และปฏิบัติงานได้อย่างมีประสิทธิภาพ และมีความสุข

2) เพื่อเสริมสร้างวัฒนธรรมองค์กรสุจริตให้เจ้าหน้าที่ของหน่วยงานมีทัศนคติ ค่านิยม ในการปฏิบัติงานอย่างซื่อสัตย์สุจริต

**4. กลุ่มเป้าหมาย**

เจ้าหน้าที่ บุคลากรของ เทศบาลตำบลดอนอะราง จำนวน 80 คน

**5. วิธีดำเนินการ**

1) จัดทำโครงการเพื่อขออนุมัติจากผู้มีอำนาจอนุมัติ

2) มอบหมายงานให้กับผู้รับผิดชอบโครงการ และผู้ที่เกี่ยวข้อง เพื่อวางแผนและจัดเตรียมโครงการ

3) กำหนดรูปแบบ กำหนดการ และหัวข้อการอบรม

4) ประสานงานกับบุคคลและหน่วยงานที่เกี่ยวข้อง เพื่อจัดหาวิทยากร เชิญกลุ่มเป้าหมาย จัดเตรียมเอกสารประกอบการอบรม และวัสดุอุปกรณ์

5) ดำเนินการตามรูปแบบและกำหนดการที่กำหนด

6) รายงานผลการดำเนินการ

7) เผยแพร่การดำเนินโครงการผ่านเว็บไซต์ขององค์กรปกครองส่วนท้องถิ่น

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณที่ใช้ในการดำเนินการ**

20,000 บาท

**8. ผู้รับผิดชอบ**

สำนักปลัด

**9. ผลผลิต/ผลลัพธ์**

**ผลผลิต**

1. มีการจัดอบรมจำนวน 1 ครั้ง
2. บุคลากรมีความรู้ความเข้าใจหลักคุณธรรม จริยธรรม สามารถนำไปปรับใช้ในชีวิตประจำวันและการปฏิบัติงานได้ ไม่น้อยกว่าร้อยละ 80 (สำรวจโดยใช้แบบทดสอบความรู้/แบบประเมินผล)

**ผลลัพธ์**

บุคลากรนำหลักคุณธรรมจริยธรรมมาปรับใช้ในการดำเนินชีวิตและการปฏิบัติงาน ก่อให้เกิดวัฒนธรรมองค์กรสุจริตในหน่วยงาน (สำรวจโดยใช้แบบติดตามประเมินผล)

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ลำดับที่ 3**

**1. ชื่อโครงการ : โครงการบุคลากรต้นแบบ ด้าน “บริการเป็นเลิศ”**

**2. หลักการและเหตุผล**

ปัจจุบันองค์กรปกครองส่วนท้องถิ่น มีภารกิจที่สำคัญต่อการปฏิบัติตามพระราชบัญญัติกำหนดแผนและขั้นตอนการกระจายอำนาจด้านต่าง ๆ ประกอบด้วย ด้านการบริหารงานบุคคล ด้านงบประมาณและภารกิจที่ได้รับการถ่ายโอนจากหน่วยงานต่าง ๆ ตามพระราชบัญญัติว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 หมวด 1 และหมวด 8 ชี้ให้เห็นถึงวัตถุประสงค์ของการบริหารกิจการบ้านเมืองที่ดีในเรื่องต่าง ๆ เช่น เกิดประโยชน์สุขแก่ประชาชน เกิดผลสัมฤทธิ์ต่อภารกิจภาครัฐ ไม่มีขั้นตอนการปฏิบัติงานเกินความจำเป็น ประชาชนได้รับการอานวยความสะดวกและได้รับการตอบสนองอย่างทั่วถึง ซึ่งภารกิจที่สำคัญคือการบริการประชาชนตามภารกิจและอำนาจหน้าที่ขององค์กรปกครองส่วนท้องถิ่น หากพนักงานหรือบุคลากรองค์กรปกครองส่วนท้องถิ่นมีจิตในการให้บริการ และให้บริการอย่างเท่าเทียมกัน ไม่เลือกปฏิบัติ ก็จะก่อให้เกิดความพึงใจในการให้บริการของประชาชนผู้รับบริการ หากองค์กรมีการยกย่อง ชมเชย หรือให้รางวัล พนักงานหรือบุคลากรที่ให้บริการประชาชนด้วยจิตบริการ บริการด้วยความเป็นธรรม และไม่เลือกปฏิบัติ ก็จะเป็นต้นแบบให้แก่พนักงานและบุคลากรคนอื่นๆ ในองค์กร รวมทั้งเป็นการสร้างขวัญและกำลังใจให้แก่พนักงาน บุคลากร ผู้ให้บริการให้บริการประชาชนด้วยจิตบริการต่อไป

เพื่อให้หน่วยงานมีการพัฒนาคุณภาพการให้บริการประชาชนตามหลักธรรมาภิบาล และอำนวยความสะดวกให้แก่ประชาชนผู้รับบริการ สามารถตอบสนองความต้องการของประชาชนในท้องถิ่น และเพื่อให้เกิดความพึงพอใจแก่ประชาชนโดยทัดเทียมกันและไม่เลือกปฏิบัติ และสร้างขวัญและกำลังใจให้พนักงาน บุคลากร ผู้ให้บริการให้บริการประชาชนด้วยจิตบริการ จึงได้จัดทำโครงการบุคลากรต้นแบบ ด้าน“บริการเป็นเลิศ”

**3. วัตถุประสงค์**

1) เพื่อส่งเสริมให้เกิดพนักงานต้นแบบด้านบริการยอดเยี่ยม และเป็นต้นแบบให้แก่บุคลากรคนอื่นๆ ให้บริการประชาชนด้วยจิตบริการ เท่าเทียมกัน และเป็นธรรม

2) เพื่อสร้างขวัญและกำลังใจแก่บุคลากรในการให้บริการประชาชนด้วยจิตบริการ

3) เพื่ออำนวยความสะดวกให้แก่ประชาชนผู้รับบริการ สามารถตอบสนองความต้องการของประชาชนในท้องถิ่น

4) เพื่อให้ประชาชนผู้มารับบริการเกิดความพึงพอใจต่อคุณภาพการให้บริการ และเกิดความเชื่อมั่นในองค์กร

**4. กลุ่มเป้าหมาย**

บุคลากรเทศบาลตำบลดอนอะราง

**5. วิธีดำเนินการ**

1) แต่งตั้งคณะกรรมการดำเนินการคัดเลือกบุคลากรต้นแบบ ด้านบริการเป็นเลิศ

2) คณะกรรมการกำหนดหลักเกณฑ์การคัดเลือกบุคลากรต้นแบบ ด้านบริการเป็นเลิศ

3) จัดทำประกาศหลักเกณฑ์การคัดเลือกบุคลากรต้นแบบ ด้านบริการเป็นเลิศ และเผยแพร่ให้บุคลากรให้ทราบ

4) เชิญชวนให้สำนัก/กองในองค์กรปกครองส่วนท้องถิ่นส่งบุคลากรในสังกัดที่มีคุณสมบัติตามหลักเกณฑ์เพื่อเข้ารับการคัดเลือกให้เป็นบุคลากรต้นแบบ ด้านบริการเป็นเลิศ

5) คณะกรรมการพิจารณาคัดเลือกบุคลากรต้นแบบ ด้านบริการเป็นเลิศ โดยประเมินผลจากหลักเกณฑ์ที่กำหนด โดยนำผลประเมินความพึงพอใจในการให้บริการจากประชาชนมาเป็นเกณฑ์ในการตัดสินร่วมด้วย

6) ประกาศผลการคัดเลือกบุคลากรต้นแบบ ด้านบริการเป็นเลิศ

7) มอบประกาศเกียรติคุณให้แก่บุคลากรต้นแบบ ด้านบริการเป็นเลิศ

8) เผยแพร่ ประชาสัมพันธ์บุคลากรต้นแบบ ด้านบริการเป็นเลิศ ให้แก่บุคลากรภายในหน่วยงานและสาธารณชนได้รับทราบผ่านช่องทางที่หลากหลาย เช่น เว็บไซต์ สื่อสังคมออนไลน์ บอร์ดประชาสัมพันธ์ จดหมายข่าว เสียงตามสาย หอกระจายข่าว เป็นต้น

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัด

**9. ผลผลิต/ผลลัพธ์**

**ผลผลิต**

มีพนักงานต้นแบบด้านบริการประชาชนยอดเยี่ยม เป็นธรรม

**ผลลัพธ์**

1) ประชาชนผู้รับบริการขององค์กรปกครองส่วนท้องถิ่น มีความพึงพอใจต่อคุณภาพการให้บริการของเทศบาลตำบลดอนอะราง ไม่น้อยกว่า ร้อยละ 80 (สำรวจโดยใช้แบบประเมินความพึงพอใจการให้บริการ)

2) จำนวนข้อร้องเรียนการให้บริการสาธารณะที่ไม่เป็นธรรม เลือกปฏิบัติ ลดลง

**ลำดับที่ 4**

**1. ชื่อโครงการ : โครงการ****เชิดชูเกียรติบุคลากรที่ปฏิบัติงาน****เป็นไปตามมาตรฐาน ด้วยความวิริยะอุตสาหะ และซื่อสัตย์สุจริต**

**2. หลักการและเหตุผล**

ปัจจุบันองค์กรปกครองส่วนท้องถิ่น มีภารกิจที่สำคัญต่อการปฏิบัติตามพระราชบัญญัติกำหนดแผนและขั้นตอนการกระจายอำนาจด้านต่าง ๆ ประกอบด้วย ด้านการบริหารงานบุคคล ด้านงบประมาณและภารกิจที่ได้รับการถ่ายโอนจากหน่วยงานต่าง ๆ ตามพระราชบัญญัติว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 หมวด 1 และหมวด 8 ชี้ให้เห็นถึงวัตถุประสงค์ของการบริหารกิจการบ้านเมืองที่ดีในเรื่องต่าง ๆ เช่น เกิดประโยชน์สุขแก่ประชาชน เกิดผลสัมฤทธิ์ต่อภารกิจภาครัฐ ไม่มีขั้นตอนการปฏิบัติงานเกินความจำเป็น ประชาชนได้รับการอำนวยความสะดวกและได้รับการตอบสนองอย่างทั่วถึง หากพนักงานหรือบุคลากรองค์กรปกครองส่วนท้องถิ่นปฏิบัติงานเป็นไปตามมาตรฐาน ด้วยความวิริยะอุตสาหะ และซื่อสัตย์สุจริต จะทำให้เกิดประโยชน์แก่ประชาชนอย่างสูงสุด ลดปัญหาการทุจริตในองค์กรปกครองส่วนท้องถิ่นได้ เทศบาลตำบลดอนอะราง จึงได้ดำเนินโครงการเชิดชูเกียรติบุคลากรที่ปฏิบัติงานเป็นไปตามมาตรฐาน ด้วยความวิริยะอุตสาหะ และซื่อสัตย์สุจริต เพื่อยกย่องชมเชย หรือให้รางวัล พนักงานหรือบุคลากรที่ปฏิบัติงานเป็นไปตามมาตรฐาน ด้วยความวิริยะอุตสาหะ และซื่อสัตย์สุจริต เพื่อเป็นต้นแบบให้แก่พนักงานและบุคลากรคนอื่นๆ ในองค์กร รวมทั้งเป็นการสร้างขวัญและกำลังใจให้แก่พนักงาน บุคลากร ให้ปฏิบัติงานเป็นไปตามมาตรฐาน ด้วยความวิริยะอุตสาหะ และซื่อสัตย์สุจริตต่อไป

**3. วัตถุประสงค์**

1) เพื่อส่งเสริมให้เกิดพนักงานต้นแบบด้านการปฏิบัติงานด้วยความซื่อสัตย์สุจริต

2) เพื่อสร้างขวัญและกำลังใจแก่บุคลากรในการปฏิบัติงานโเป็นไปตามมาตรฐาน ด้วยความวิริยะอุตสาหะ และซื่อสัตย์สุจริต

**4. กลุ่มเป้าหมาย**

บุคลากรเทศบาลตำบลดอนอะราง

**5. วิธีดำเนินการ**

1) แต่งตั้งคณะกรรมการเชิดชูเกียรติบุคลากรที่ปฏิบัติงานเป็นไปตามมาตรฐาน ด้วยความวิริยะอุตสาหะ และซื่อสัตย์สุจริต

2) คณะกรรมการกำหนดหลักเกณฑ์การคัดเลือกบุคลากรเพื่อเชิดชูเกียรติ

3) จัดทำประกาศหลักเกณฑ์การคัดเลือก และเผยแพร่ให้บุคลากรให้ทราบ

4) เชิญชวนให้สำนัก/กองในองค์กรปกครองส่วนท้องถิ่นส่งบุคลากรในสังกัดที่มีคุณสมบัติตามหลักเกณฑ์เพื่อเข้ารับการคัดเลือก

5) คณะกรรมการพิจารณาคัดเลือกบุคลากรเพื่อเชิดชูเกียรติบุคลากรที่ปฏิบัติงานเป็นไปตามมาตรฐาน ด้วยความวิริยะอุตสาหะ และซื่อสัตย์สุจริต

6) ประกาศผลการคัดเลือก

7) มอบประกาศเกียรติคุณให้แก่บุคลากรที่ได้รับการเชิดชูเกียรติ

8) เผยแพร่ ประชาสัมพันธ์บุคลากรที่ได้รับการเชิดชูเกียรติ ให้แก่บุคลากรภายในหน่วยงานและสาธารณชนได้รับทราบผ่านช่องทางที่หลากหลาย เช่น เว็บไซต์ สื่อสังคมออนไลน์ บอร์ดประชาสัมพันธ์ จดหมายข่าว เสียงตามสาย หอกระจายข่าว เป็นต้น

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัด

**9. ผลผลิต/ผลลัพธ์**

**ผลผลิต**

มีบุคลากรต้นแบบด้านการปฏิบัติงานตามมาตรฐาน ด้วยความวิริยะอุตสาหะ และซื่อสัตย์สุจริต

**ผลลัพธ์**

เรื่องร้องเรียนเกี่ยวกับการทุจริตในการปฏิบัติงานลดลง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น**

**1.2.2 เสริมสร้างจิตสำนึกและความตระหนักในการปฏิบัติตนตามหลักเศรษฐกิจพอเพียง**

**ลำดับที่ 5**

**1. ชื่อโครงการ** : **โครงการส่งเสริมการดำเนินชีวิตตามหลักปรัชญาของเศรษฐกิจพอเพียง**

**2. หลักการและเหตุผล/ความเป็นมา**

รัฐธรรมนูญแห่งราชอาณาจักรไทย พุทธศักราช 2560 มาตรา 65 กำหนดให้รัฐพึงจัดให้มียุทธศาสตร์ชาติเป็นเป้าหมายการพัฒนาประเทศอย่างยั่งยืน ตามหลักธรรมาภิบาลเพื่อใช้เป็นกรอบในการจัดทำแผนต่าง ๆ ให้สอดคล้องและบูรณาการกันเพื่อให้เกิดเป็นพลังผลักดันร่วมกันไปสู่เป้าหมายดังกล่าว โดยยุทธศาสตร์ชาติ 20 ปี (พ.ศ. 2561 – 2580) เป็นยุทธศาสตร์ชาติฉบับแรกของประเทศไทยตามรัฐธรรมนูญแห่งราชอาณาจักรไทย ซึ่งจะต้องนำไปสู่การปฏิบัติเพื่อให้ประเทศไทยบรรลุวิสัยทัศน์ **“ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามหลักปรัชญาของเศรษฐกิจพอเพียง”** เพื่อความสุขของคนไทยทุกคน องค์กรปกครองส่วนท้องถิ่นให้ความสำคัญกับการปลูกฝังให้คนไทยไม่โกง โดยการส่งเสริมสนับสนุนให้ทุกภาคส่วนมุ่งสร้างจิตสำนึกในการรักษาประโยชน์สาธารณะ ทัศนคติเชิงบวก รวมทั้งคุณธรรม จริยธรรม และหลักปรัชญาของเศรษฐกิจพอเพียงให้กับทุกกลุ่มในสังคม ควบคู่กับการปลูกฝังจิตสำนึกความซื่อสัตย์สุจริต ค่านิยมที่ถูกต้อง สร้างความตระหนักถึงภัยร้ายแรงของการทุจริตและการรู้เท่าทันการทุจริตของสังคมไทย โดยอาศัยกลไกทางสังคมเป็นมาตรการในการลงโทษผู้กระทำผิดหรือผู้กระทำการทุจริตและประพฤติมิชอบ

ดังนั้น เทศบาลตำบลดอนอะราง จึงได้ดำเนินโครงการส่งเสริมการดำเนินชีวิตตามหลักปรัชญาของเศรษฐกิจพอเพียง เพื่อให้ประชาชนในพื้นที่นำหลักปรัชญาของเศรษฐกิจพอเพียงมาประยุกต์ใช้ในการดำเนินชีวิตประจำวันได้อย่างมีประสิทธิภาพ ตระหนักถึงภัยร้ายแรงของการทุจริต

**3. วัตถุประสงค์**

1) เพื่อเสริมสร้างความรู้ความเข้าใจหลักปรัชญาเศรษฐกิจพอเพียงให้แก่ประชาชน

2) เพื่อเสริมสร้างความตระหนักถึงภัยร้ายแรงของการทุจริตให้แก่ประชาชน

3) เพื่อส่งเสริมให้ประชาชนนำหลักปรัชญาของเศรษฐกิจพอเพียงมาในชีวิตประจำวัน

**4. กลุ่มเป้าหมาย**

ประชาชนในเขตพื้นที่ เทศบาลตำบลดอนอะราง จำนวน 100 คน

**5. วิธีดำเนินการ**

1) จัดทำโครงการเพื่อขออนุมัติจากผู้มีอำนาจอนุมัติ

2) มอบหมายงานให้กับผู้รับผิดชอบโครงการ และผู้ที่เกี่ยวข้อง เพื่อวางแผนและจัดเตรียมโครงการ

3) กำหนดรูปแบบ กำหนดการ และหัวข้อการอบรม

4) ประสานงานกับบุคคลและหน่วยงานที่เกี่ยวข้อง เพื่อจัดหาวิทยากร เชิญกลุ่มเป้าหมาย จัดเตรียมเอกสารประกอบการอบรม และวัสดุอุปกรณ์

5) ดำเนินการตามรูปแบบและกำหนดการที่กำหนด

6) รายงานผลการดำเนินการ

**6. ระยะเวลาดำเนินการ**

ปีงบประมาณ พ.ศ. 2566 – 2570

**7. งบประมาณดำเนินการ**

10,000

**8. ผู้รับผิดชอบโครงการ**

สำนักปลัด

**9. ผลผลิต/ผลลัพธ์**

**ผลผลิต**

1. มีการจัดอบรมจำนวน 1 ครั้ง

2) ประชาชนมีความรู้ความเข้าใจหลักปรัชญาเศรษฐกิจพอเพียง สามารถนำไปปรับใช้ในชีวิตประจำวันได้ ไม่น้อยกว่าร้อยละ 80 (สำรวจโดยใช้แบบประเมินผล)

**ผลลัพธ์**

ประชาชนนำหลักปรัชญาเศรษฐกิจพอเพียงไปปรับใช้ในชีวิตประจำวันได้ ไม่น้อยกว่าร้อยละ 80 (สำรวจโดยใช้แบบประเมินติดตามผล)

**1.2.3 เสริมสร้างจิตสำนึกและความตระหนักในความซื่อสัตย์สุจริต และการต่อต้านการทุจริต**

**ลำดับที่ 6**

**1. ชื่อโครงการ : กิจกรรมการมอบประกาศเกียรติคุณแก่คณะกรรมการชุมชน**

**2. หลักการและเหตุผล**

ด้วย เทศบาลตำบลดอนอะราง ให้ความสำคัญในการบริหารงานตามหลักธรรมาภิบาล มุ่งส่งเสริมให้ประชาชนในท้องถิ่นได้เข้ามามีส่วนร่วมในการพัฒนางานและแก้ไขปัญหาได้ตรงกับความต้องการของประชาชนมากที่สุด ทั้งนี้ องค์กรปกครองส่วนท้องถิ่นมีอำนาจและหน้าที่ส่งเสริมการมีส่วนร่วมของราษฎรในการพัฒนาท้องถิ่น โดยส่งเสริมให้มีคณะกรรมการชุมชน เข้ามาเป็นตัวแทนของประชาชนในชุมชนต่างๆ ทำหน้าที่ในการประสานงานกับองค์กรปกครองส่วนท้องถิ่นและหน่วยงานอื่นๆ

เนื่องจากคณะกรรมการชุมชนที่มาจากการเลือกตั้งจากประชาชนในแต่ละชุมชน ต้องอุทิศเวลา แรงกาย แรงใจ ปฏิบัติหน้าที่โดยไม่ได้รับค่าตอบแทน ดังนั้น เทศบาลตำบลดอนอะราง จึงได้จัดให้มีกิจกรรมการมอบประกาศเกียรติคุณแก่คณะกรรมการชุมชนที่อุทิศเวลา แรงกายแรงใจ ปฏิบัติหน้าที่ครบวาระการดำรงตำแหน่ง

**3. วัตถุประสงค์**

1) เพื่อยกย่องเชิดชูเกียรติแก่คณะกรรมการชุมชนที่อุทิศเวลา แรงกายแรงใจ เพื่อประโยชน์ส่วนรวม ปฏิบัติหน้าที่เป็นกรรมการชุมชนมาด้วยดี จนครบวาระการดำรงตำแหน่ง

2) เพื่อยกย่องเชิดชูสตรีแก่คณะกรรมการชุมชนที่ประพฤติปฏิบัติตนเป็นประโยชน์และแบบอย่างที่ดีต่อสังคมให้มีขวัญและกำลังใจ

**4. กลุ่มเป้าหมาย**

คณะกรรมการชุมชนในเขตพื้นที่ เทศบาลตำบลดอนอะราง

**5. วิธีดำเนินการ**

1) ตรวจสอบรายชื่อของคณะกรรมการชุมชนที่ครบวาระการดำรงตำแหน่ง

2) จัดทำประกาศเกียรติคุณ เผยแพร่ให้สาธารณชนทราบผ่านทางช่องทางต่างๆ

3) จัดพิธีมอบประกาศเกียรติคุณแก่คณะกรรมการชุมชนในการประชุมเวทีชาวบ้าน

4) รายงานผลการดำเนินการ

**6. ระยะเวลาดำเนินการ**

ตั้งแต่ปีงบประมาณ พ.ศ. 2566 – 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัด

**9. ผลผลิต/ผลลัพธ์**

**ผลผลิต**

คณะกรรมการชุมชนที่อุทิศเวลา แรงกายแรงใจ เพื่อประโยชน์ส่วนรวม ปฏิบัติหน้าที่จนครบวาระ 4 ปี ได้รับการยกย่องเชิดชูเกียรติ ร้อยละ 100

**ผลลัพธ์**

1) มีคณะกรรมการชุมชนต้นแบบที่ดี ด้านการบำเพ็ญประโยชน์สาธารณะในท้องถิ่น

2) ประชาชนในพื้นที่ขององค์กรปกครองส่วนท้องถิ่นมีขวัญกำลังใจ และมีจิตสำนึกบำเพ็ญประโยชน์สาธารณะในท้องถิ่น

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**#################################################################################**

**มิติที่ 2 การบริหารราชการด้วยความโปร่งใส**

**#################################################################################**

**2.2 มาตรการส่งเสริมคุณธรรมและความโปร่งใส**

**2.2.2 การจัดทำมาตรการส่งเสริมคุณธรรมและความโปร่งใสภายในหน่วยงาน**

**ลำดับที่ 7**

**1. ชื่อโครงการ :** มาตรการ NO Gift Policy

**2. หลักการและเหตุผล**

แผนแม่บทภายใต้ยุทธศาสตร์ชาติ (พ.ศ. 2561 – 2580) ประเด็นที่ (21) การต่อต้านการทุจริตและประพฤติมิชอบ ได้กำหนดแผนป้องกันการทุจริตและประพฤติมิชอบ โดยกำหนดให้การพัฒนาค่านิยมของนักการเมืองให้มีเจตนารมณ์ที่แน่วแน่ในการทำตนเป็นแบบอย่างที่ดี มีคุณธรรม จริยธรรม ความซื่อสัตย์สุจริต เห็นแก่ประโยชน์ส่วนรวม เป็นแนวทางหนึ่งในการพัฒนาเพื่อนำไปสู่เป้าหมาย “ประเทศไทยปลอดการทุจริตและประพฤติมิชอบ”

อีกทั้งแผนการปฏิรูปประเทศ ด้านการป้องกันและปราบปรามการทุจริตและประพฤติมิชอบ ประเด็นปฏิรูปด้านการป้องปราม ได้กำหนดกลยุทธ์ให้หัวหน้าส่วนราชการ หัวหน้าหน่วยงานของรัฐ หรือผู้บังคับบัญชา มีมาตรการเสริมสร้างวัฒนธรรมองค์กรในการป้องกันและปราบปรามการทุจริตและประพฤติมิชอบ และเป็นตัวอย่างในการบริหารงานด้วยความซื่อตรงและรับผิดชอบ กรณีปล่อยปละละเลยไม่ดำเนินการให้ถือเป็นความผิดวินัยหรือความผิดทางอาญา

เทศบาลตำบลดอนอะราง เล็งเห็นถึงความสำคัญในการป้องกันและปราบปรามการทุจริตในระดับท้องถิ่นเอง มีความมุ่งมั่นที่จะบริหารราชการให้เกิดประโยชน์สุขแก่ประชาชนในท้องถิ่น มีการบริหารให้เป็นไปตามหลักการบริหารกิจการบ้านเมืองที่ดี ให้ความสำคัญกับการต่อต้านการทุจริตและการมีส่วนร่วมของประชาชน ผู้บริหารได้ให้ความสำคัญกับการบริหารงานเพื่อป้องกันการทุจริตเป็นอย่างยิ่ง จึงได้เสริมสร้างวัฒนธรรมองค์กรในการป้องกันการทุจริตโดยการจัดทำมาตรการ NO Gift Policy ขึ้น เพื่อหลีกเลี่ยงการกระทำอันอาจมีผลต่อดุลพินิจ หรือการตัดสินใจในการปฏิบัติหน้าที่ซึ่งนำไปสู่ การเลือกปฏิบัติ หรือก่อให้เกิดผลประโยชน์ทับซ้อน

**3. วัตถุประสงค์**

1) เพื่อเสริมสร้างวัฒนธรรมในการป้องกันการทุจริตของเทศบาลตำบลดอนอะราง

2) เพื่อแสดงเจตจำนงสุจริตของผู้บริหารท้องถิ่น สมาชิกสภาท้องถิ่น และบุคลากรของเทศบาลตำบลดอนอะราง มีวัฒนธรรมองค์กร NO Gift Policy

**4. กลุ่มเป้าหมาย**

ผู้บริหารท้องถิ่น สมาชิกสภาท้องถิ่น และบุคลากรของเทศบาลตำบลดอนอะราง

**5. วิธีดำเนินการ**

1) ผู้บริหารและบุคลากรจัดประชุมเพื่อร่วมกันจัดทำมาตรการ “NO Gift Policy ไม่รับ – ไม่ให้”

2) จัดทำประกาศใช้ NO Gift Policy พร้อมแนวทางการดำเนินการตามมาตรการ NO Gift Policy

3) ผู้บริหารประกาศใช้ NO Gift Policy

4) เผยแพร่ประกาศใช้ NO Gift Policy ให้แก่บุคคลภายในองค์กรและสาธารณชนให้รับทราบโดยทั่วกัน

5) ประเมินผลและติดตามผลการใช้มาตรการ NO Gift Policy

6) รายงานผลการดำเนินการ

**6. ระยะเวลาดำเนินการ**

ปีงบประมาณ พ.ศ. 2566 – 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

สำนักปลัด

**9. ผลผลิต/ผลลัพธ์**

**ผลผลิต**

1. มีประกาศใช้ NO Gift Policy จำนวน 1 ฉบับ
2. ผู้บริหารท้องถิ่น สมาชิกสภาท้องถิ่น และบุคลากรของเทศบาลตำบลดอนอะราง ดำเนินการตามแนวทาง NO Gift Policy จำนวนร้อยละ 100 (สำรวจโดยใช้แบบประเมิน/แบบสำรวจ)

**ผลลัพธ์**

ผู้บริหารท้องถิ่น สมาชิกสภาท้องถิ่น และบุคลากรขององค์กรปกครองส่วนท้องถิ่น ไม่มีเรื่องร้องเรียนเรื่องสินบน

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ลำดับที่ 8**

**1. ชื่อโครงการ : โครงการ****เสริมสร้างวัฒนธรรมการให้บริการอย่างเท่าเทียมกัน**

**2. หลักการและเหตุผล**

พระราชกฤษฎีกาว่าด้วยหลักการบริหารจัดการบ้านเมืองที่ดี พ.ศ. 2546 มาตรา 52 กำหนดให้องค์กรปกครองส่วนท้องถิ่น จัดทำหลักเกณฑ์การบริหารกิจการบ้านเมืองที่ดี โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงานการอำนวยความสะดวกและตอบสนองความต้องการของประชาชน ตลอดจนจัดให้มีการรับฟังและสำรวจความคิดเห็นของประชาชนผู้รับบริการ เพื่อปรับปรุงการบริหารงานให้สอดคล้องกับความต้องการของประชาชนมากที่สุด ประกอบกับการบริการสาธารณะแก่ประชาชนในท้องถิ่นต้องให้ความสำคัญในการสร้างความเป็นธรรม ไม่เลือกปฏิบัติ โดยนำแนวทางตามหลักการบริหารจัดการตามหลักธรรมาภิบาล (Good Governance) หรือหลักการบริหารกิจการบ้านเมืองที่ดีมาประยุกต์ใช้ โดยเฉพาะหลักนิติธรรม และความเสมอภาค ที่องค์กรปกครองส่วนท้องถิ่นจะต้องคำนึงถึงการจัดทำบริการสาธารณะที่ครอบคลุมตามอำนาจหน้าที่ และเปิดโอกาสให้ประชาชนเข้าถึงบริการนั้นๆ ได้อย่างทั่วถึง รวมถึงการอนุมัติ อนุญาต และการใช้อำนาจอื่นๆ ขององค์กรปกครองส่วนท้องถิ่นต้องดำเนินการโดยยึดหลักกฎหมาย ระเบียบ และคำนึงถึงความถูกต้องชอบธรรม ไม่เลือกปฏิบัติ และไม่มีการเรียกร้องผลประโยชน์เพื่อตนเองหรือพวกพ้อง ทั้งนี้ ต้องปฏิบัติต่อประชาชนในพื้นที่และผู้ที่มาประกอบกิจการในพื้นที่อย่างเท่าเทียมกันไม่เลือกปฏิบัติ

เพื่อให้หน่วยงานมีการพัฒนาคุณภาพการให้บริการประชาชนตามหลักธรรมาภิบาล และอำนวยความสะดวกให้แก่ประชาชนผู้รับบริการ สามารถตอบสนองความต้องการของประชาชนในท้องถิ่น และเพื่อให้เกิดความพึงพอใจแก่ประชาชนโดยทัดเทียมกันและไม่เลือกปฏิบัติ และเพื่อกำกับให้การใช้ดุลยพินิจและใช้อำนาจหน้าที่ของบุคลากรในองค์กรปกครองส่วนท้องถิ่นเป็นไปตามหลักการบริหารกิจการบ้านเมืองที่ดีเกิดประโยชน์สุขต่อประชาชน เกิดผลสัมฤทธิ์ต่อภารกิจขององค์กร เกิดความความโปร่งใส ตรวจสอบได้ มีประสิทธิภาพและความคุ้มค่า เทศบาลตำบลดอนอะราง จึงได้จัดทำโครงการเสริมสร้างวัฒนธรรมการให้บริการอย่างเท่าเทียมกัน

**3. วัตถุประสงค์**

1) เพื่อยกระดับมาตรฐานการให้บริการตามหลักการบริหารกิจการบ้านเมืองที่ดีหรือหลักธรรมาภิบาลของเทศบาลตำบลดอนอะราง

2) เพื่อให้เจ้าหน้าที่ผู้ปฏิบัติงานในภารกิจตามที่กฎหมายกำหนดของเทศบาลตำบลดอนอะราง ให้บริการประชาชนอย่างเป็นธรรมและไม่เลือกปฏิบัติ

3) เพื่ออำนวยความสะดวกให้แก่ประชาชนผู้รับบริการ สามารถตอบสนองความต้องการของประชาชนในท้องถิ่น

4) เพื่อให้ประชาชนผู้มารับบริการเกิดความพึงพอใจต่อคุณภาพการให้บริการ และเกิดความเชื่อมั่นในองค์กร

**4. กลุ่มเป้าหมาย**

เจ้าหน้าที่ผู้ปฏิบัติงานของเทศบาลตำบลดอนอะราง

**5. วิธีดำเนินการ**

1) ผู้บริหารกำหนดประเด็นการให้บริการอย่างเท่าเทียมกันไว้ในพันธกิจของหน่วยงาน

2) แต่งตั้งคณะทำงานเพื่อดำเนินงานตามพันธกิจการให้บริการอย่างเท่าเทียม

3) ประชุมคณะทำงานเพื่อกำหนดแนวทาง/แผนงานในการดำเนินงาน

4) จัดทำแนวทาง/แผนงานการดำเนินงาน

5) ชี้แจงแนวทาง/แผนการการดำเนินงานให้แก่ผู้ปฏิบัติงานและหน่วยงานที่เกี่ยวข้อง

6) ดำเนินการตามแนวทาง/แผนการดำเนินงาน

7) ประเมินความพึงพอใจของประชาชนผู้รับบริการ

8) รายงานผลการดำเนินการ

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัด

**9. ผลผลิต/ผลลัพธ์**

**ผลผลิต**

1. มีการกำหนดประเด็นการให้บริการอย่างเท่าเทียมกันเป็นพันธกิจของหน่วยงาน
2. มีแนวทาง/แผนการดำเนินงานในการให้บริการอย่างเท่าเทียมกัน

**ผลลัพธ์**

1) ประชาชนผู้รับบริการของเทศบาลตำบลดอนอะราง มีความพึงพอใจต่อคุณภาพการให้บริการขององค์กรปกครองส่วนท้องถิ่นไม่น้อยกว่า ร้อยละ 80 (สำรวจโดยใช้แบบประเมินความพึงพอใจการให้บริการ

2) จำนวนข้อร้องเรียนการให้บริการสาธารณะที่ไม่เป็นธรรม เลือกปฏิบัติ ลดลง

**ลำดับที่ 9**

**1. ชื่อโครงการ : มาตรการส่งเสริมคุณธรรมและความโปร่งใสของเทศบาลตำบลดอนอะราง**

**2. หลักการและเหตุผล**

องค์กรปกครองส่วนท้องถิ่นให้ความสำคัญในการดำเนินการเพื่อยกระดับคุณธรรมและความโปร่งใสของหน่วยงาน โดยการจัดทำ “มาตรการส่งเสริมคุณธรรมและความโปร่งใสของเทศบาลตำบลดอนอะราง” เพื่อปรับปรุงพัฒนาด้านคุณธรรมและความโปร่งใสของหน่วยงาน ให้มีความพร้อมในการปฏิบัติงานตามภาระหน้าที่ด้วยความรับผิดชอบตามหลักมาตรฐาน โปร่งใส เท่าเทียมกัน และมีประสิทธิภาพ รวมทั้งเสริมสร้างวัฒนธรรมองค์กรด้านคุณธรรมและความโปร่งใสในหน่วยงาน

**3. วัตถุประสงค์**

เพื่อยกระดับคุณธรรมและความโปร่งใสของเทศบาลตำบลดอนอะราง

**4. กลุ่มเป้าหมาย**

ผู้บริหาร สมาชิกสภา ข้าราชการ พนักงาน เทศบาลตำบลดอนอะราง

**5. วิธีดำเนินการ**

1) จัดตั้งคณะทำงานส่งเสริมคุณธรรมและความโปร่งใสของหน่วยงาน

2) ประชุมคณะทำงานฯ เพื่อดำเนินการ ดังนี้

2.1) วิเคราะห์ผลการประเมินคุณธรรมและความโปร่งใสในการดำเนินงานของหน่วยงานภาครัฐ (ITA)

2.2) จัดทำมาตรการเพื่อขับเคลื่อนการส่งเสริมคุณธรรมและความโปร่งใสภายในองค์กรปกครองส่วนท้องถิ่นให้ดีขึ้น ซึ่งต้องสอดคล้องตามผลการวิเคราะห์การประเมินคุณธรรมและความโปร่งใส โดยต้องมีรายละเอียดต่างๆ เช่น การกำหนดผู้รับผิดชอบหรือผู้ที่เกี่ยวข้อง การกำหนดขั้นตอนหรือวิธีการปฏิบัติ การกำหนดแนวทางการกำกับติดตามให้นำไปสู่การปฏิบัติและการรายงานผล เป็นต้น

3) เผยแพร่ผลการวิเคราะห์และมาตรการเพื่อขับเคลื่อนคุณธรรมและความโปร่งใสบนเว็บไซต์ขององค์กรปกครองส่วนท้องถิ่น รวมถึงช่องทางอื่นๆ

4) ประชุมชี้แจงสร้างความรู้ความเข้าใจในการดำเนินการมาตรการเพื่อขับเคลื่อนคุณธรรมและความโปร่งใส

5) ปฏิบัติตามมาตรการ

6) ติดตาม ประเมินผลการปฏิบัติตามมาตรการ

7) รายงานผลการดำเนินการ

8) เผยแพร่รายงานผลการดำเนินงานให้สาธารณชนทราบผ่านช่องทางต่างๆ

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

สำนักปลัด

**9. ผลผลิต/ผลลัพธ์**

**ผลผลิต**

มีมาตรการเพื่อขับเคลื่อนคุณธรรมและความโปร่งใสของเทศบาลตำบลดอนอะราง

**ผลลัพธ์**

เทศบาลตำบลดอนอะราง มีผลการประเมิน ITA ผ่านเกณฑ์การประเมิน (85 คะแนนขึ้นไป)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ลำดับที่ 10**

**1. ชื่อโครงการ : มาตรการการสร้างความโปร่งใสในการบริหารงานบุคคล**

**2. หลักการและเหตุผล**

พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 ได้กำหนดอำนาจและหน้าที่ในการจัดระบบบริการสาธารณะขององค์กรปกครองส่วนท้องถิ่น โดยให้มีอำนาจและหน้าที่จัดระบบบริการสาธารณะเพื่อประโยชน์ของประชาชนในท้องถิ่น บริหารกิจการในเขตองค์กรปกครองส่วนท้องถิ่น และภายใต้โครงสร้างการบริหารงานขององค์กรปกครองส่วนท้องถิ่น มุ่งหวังให้เกิดความคล่องตัวในการปฏิบัติราชการ ประชาชนสามารถเข้ามามีส่วนร่วมและตรวจสอบการบริหารงานขององค์กรปกครองส่วนท้องถิ่นได้มากขึ้น โดยองค์กรปกครองส่วนท้องถิ่นต้องนำหลักการบริหารจัดการที่ดีหรือธรรมาภิบาลมาใช้ในการบริหารงาน และการเปิดเผยข้อมูลข่าวสาร ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2556 มาตรา 6 ที่กำหนดให้การบริหารกิจการบ้านเมืองที่ดีนั้น ต้องก่อให้เกิดประโยชน์สุขของประชาชน เกิดผลสัมฤทธิ์ต่อภารกิจของรัฐ มีประสิทธิภาพเกิดความคุ้มค่าในเชิงภารกิจของรัฐ

การขับเคลื่อนการพัฒนางานขององค์กรปกครองส่วนท้องถิ่นให้มีศักยภาพ โดยมุ่งผลสัมฤทธิ์ของงานให้เกิดประโยชน์ต่อองค์กร และประชาชน การพัฒนางานขององค์กรจะบรรลุผลได้ต้องเริ่มมาจากบุคลากรผู้ปฏิบัติงาน ซึ่งเป็นปัจจัยสำคัญในการพัฒนางานให้มีคุณภาพ จะต้องมีมาตรฐานในการทำงานที่เป็นรูปธรรมชัดเจน และมีมาตรการในการทำงานที่โปร่งใส สามารถตรวจสอบการทำงานได้ ด้านการพัฒนาระบบบริหารให้มีประสิทธิภาพ เป็นธรรม เพื่อนำไปสู่การสร้างมาตรฐานความโปร่งใส และการให้บริการที่เป็นธรรม ตรวจสอบได้อย่างแท้จริงต่อไป

ดังนั้น เพื่อเป็นการส่งเสริมการพัฒนาคุณภาพการบริหารงานบุคคลให้มีประสิทธิภาพ เป็นไปตามหลักคุณธรรม จริยธรรมในการทำงาน มีความโปร่งใส และตรวจสอบการทำงานได้ เทศบาลตำบลดอนอะราง จึงได้จัดให้มีมาตรการสร้างความโปร่งใสในการบริหารงานบุคคลขึ้น

**3. วัตถุประสงค์**

1) เพื่อกำหนดมาตรการด้านความโปร่งใสในการบริหารบุคคลของเทศบาลตำบลดอนอะราง

2) เพื่อให้การปฏิบัติงานบุคลากรมีรูปแบบ ขั้นตอนการปฏิบัติงานที่ถูกต้อง โปร่งใสสามารถตรวจสอบได้

3) เพื่อเป็นการป้องกันการทุจริตในการแสวงหาประโยชน์จากการปฏิบัติงานด้านบริหารงานบุคคล

4) เพื่อปรับปรุงกลไกการปฏิบัติราชการด้านบริหารงานบุคคลของหน่วยงานให้มีประสิทธิภาพได้คนดี คนเก่งเข้ามาทำงาน

**4. กลุ่มเป้าหมาย**

ข้าราชการ ลูกจ้างประจำ พนักงานจ้าง เทศบาลตำบลดอนอะราง

**5. วิธีดำเนินการ**

1) ผู้บริหารกำหนดนโยบายแนวทางการบริหารงานบุคคลที่มีความโปร่งใส มีคุณธรรม ตามกฎหมาย กฎระเบียบ

2) จัดประชุมหน่วยงานชี้แจงบทบาทอำนาจและหน้าที่ที่ต้องปฏิบัติ

3) จัดตั้งคณะทำงานเสริมสร้างความโปร่งใสในการบริหารงานบุคคล

4) จัดเวทีแลกเปลี่ยนความเห็นของบุคลากรภายในด้านการบริหารงานของผู้บริหารและรวบรวมความเห็นเสนอต่อผู้บริหาร

5) คณะทำงานพิจารณากำหนดมาตรการในการสร้างความโปร่งใสในการบริหารงานบุคคล เช่น

- มาตรการป้องกันแนวทางการได้รับการร้องขอ/สั่งการด้วยวาจาของผู้บังคับบัญชาให้ทำงานส่วนตัวที่มิใช่งานราชการ

- มาตรการนำผลการประเมินความพึงพอใจของประชาชนในการให้บริการมาใช้ในการเลื่อนขั้น เลื่อนเงินเดือน ของบุคลากร

- มาตรการการนำผลการประเมินคุณธรรมและความโปร่งใสขององค์กร (ITA) มาใช้ในการเลื่อนขั้น เลื่อนเงินเดือน ของบุคลากร

- มาตรการป้องกันการทุจริตการคัดเลือกบุคคลเพื่อบรรจุเข้ารับราชการ และแต่งตั้งให้เป็นพนักงาน

- มาตรการเสริมสร้างความโปร่งใสในการพัฒนาบุคลากรขององค์กร ฯลฯ

6) ประกาศเผยแพร่มาตรการการบริหารงานบุคคล

7) ดำเนินการตามมาตรการ

8) รายงานผลการดำเนินการ

**6. ระยะเวลาดำเนินการ**

ปีงบประมาณ พ.ศ. 2566 – 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

สำนักปลัด

**9. ผลผลิต/ผลลัพธ์**

**ผลผลิต**

- มีมาตรการดำเนินงานด้านบริหารงานบุคคลของหน่วยงาน จำนวน 1 มาตรการ

**ผลลัพธ์**

- ข้อร้องเรียนในการดำเนินการด้านบริหารงานบุคคลของเทศบาลตำบลดอนอะราง ลดลง

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ลำดับที่ 11**

**1. ชื่อโครงการ** : **กิจกรรม “วิเคราะห์ผลการจัดซื้อจัดจ้างประจำปี”**

**2. หลักการและเหตุผล/ที่มาของโครงการ**

ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี ซึ่งกำหนดให้มีการบริหารราชการอย่างมีประสิทธิภาพและเกิดความคุ้มค่าในเชิงภารกิจของรัฐ และเกิดประโยชน์สูงสุดกับประชาชน เทศบาลตำบลดอนอะราง จึงได้ดำเนินกิจกรรม “วิเคราะห์ผลการจัดซื้อจัดจ้างประจำปี” เพื่อปรับปรุงการจัดหาพัสดุให้มีความโปร่งใสและมีประสิทธิภาพในการจัดซื้อจัดจ้างในปีงบประมาณถัดไป

**3. วัตถุประสงค์**

1) เพื่อทราบปัญหาอุปสรรคในการจัดซื้อจัดจ้าง

2) เพื่อให้ได้ข้อมูลในการวางแผนการบริหารงานการจัดซื้อจัดจ้างให้มีประสิทธิภาพ

3) เพื่อส่งเสริมให้ประชาชนมีส่วนร่วมในการตรวจสอบการจัดหาพัสดุ

**4. กลุ่มเป้าหมาย**

ผู้รับผิดชอบปฏิบัติงานด้านพัสดุ

**5. วิธีดำเนินการ**

1) จัดเก็บข้อมูลในการจัดซื้อจัดจ้าง

2) วิเคราะห์ผลการจัดซื้อจัดจ้าง

3) สรุปผลการจัดซื้อจัดจ้าง

4) รายงานผลการวิเคราะห์การจัดซื้อจัดจ้างแก่ผู้บริหาร เพื่อปรับปรุงกระบวนการจัดซื้อจัดจ้างในปีงบประมาณถัดไป

5) เผยแพร่ข้อมูลให้บุคลากรของหน่วยงานและประชาชนได้รับทราบทั่วกัน

**6. ระยะเวลาดำเนินการ**

ปีงบประมาณ พ.ศ. 2566 – 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

พัสดุ กองคลัง

**9. ผลผลิต/ผลลัพธ์**

**ผลผลิต**

1. รายงานผลการวิเคราะห์การจัดซื้อจัดจ้างประจำปี จำนวน 1 ฉบับ
2. มีการเผยแพร่ผลการวิเคราะห์การจัดซื้อจัดจ้างประจำปีแก่สาธารณชน อย่างน้อย 3 ช่องทาง

**ผลลัพธ์**

ข้อร้องเรียนเกี่ยวกับการจัดซื้อจัดจ้าง ในปีงบประมาณถัดไปลดลง

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ลำดับที่ 12**

**1. ชื่อโครงการ** : **โครงการเสริมสร้างความโปร่งใสในการใช้ทรัพย์สินของทางราชการ**

**2. หลักการและเหตุผล/ที่มาของโครงการ**

เนื่องจากองค์กรปกครองส่วนท้องถิ่น มีอำนาจหน้าที่ในการจัดทำบริการสาธารณะด้วยตนเอง ทั้งในเรื่องการจัดหารายได้และการใช้จ่ายเงินและการบริหารงานต่างๆ ตามภารกิจและการจัดทำบริการสาธารณะ แต่ต้องเป็นไปตามอำนาจหน้าที่และกฎหมายที่กำหนดไว้ ดังนั้น การที่องค์กรปกครองส่วนท้องถิ่นจะบริหารงานให้มีประสิทธิภาพและเกิดประโยชน์สูงสุดแก่ประชาชน จะต้องบริหารงานด้วยความซื่อสัตย์ สุจริต มีความโปร่งใส และสามารถตรวจสอบได้ตามหลักธรรมาภิบาล

เพื่อให้การบริหารการใช้ทรัพย์สินของทางราชการเป็นไปอย่างโปร่งใส ตรวจสอบได้ เกิดประสิทธิภาพและเกิดประโยชน์สูงสุดแก่ประชาชนในท้องถิ่น จึงมีความจำเป็นต้องดำเนินโครงการเสริมสร้างความโปร่งใสในการใช้ทรัพย์สินของทางราชการ เพื่อให้มีการบริหารทรัพย์สินของทางราชการที่โปร่งใส เปิดเผย ตรวจสอบได้ เกิดประสิทธิภาพ

**3. วัตถุประสงค์**

1) เพื่อเสริมสร้างความโปร่งใสในการบริหารทรัพย์สินของหน่วยงาน

2) เพื่อป้องกันไม่ให้เกิดการใช้ประโยชน์จากทรัพย์สินของทางราชการเพื่อประโยชน์ส่วนตน

**4. กลุ่มเป้าหมาย**

1) บุคลากรของหน่วยงาน

2) ประชาชน

**5. วิธีดำเนินการ**

1)จัดทำประกาศแนวทางปฏิบัติ/ระเบียบการใช้ทรัพย์สินของราชการ การยืมทรัพย์สินของราชการกฎหมาย โดยกำหนดขั้นตอนปฏิบัติที่ชัดเจน มีแบบการขออนุญาต/การอนุมัติยืมที่มีรูปแบบที่สะดวก เปิดเผยและตรวจสอบได้ ทั้งกรณีการยืมของบุคคลภายในและบุคคลภายนอกหรือภาคเอกชน

2) จัดทำคู่มือเกี่ยวกับแนวทางปฏิบัติเกี่ยวกับการใช้ทรัพย์สินของราชการ การยืมทรัพย์สินของราชการ

3) เผยแพร่ประชาสัมพันธ์แนวทางปฏิบัติ/ระเบียบการใช้ทรัพย์สินของราชการ การยืมทรัพย์สิน แผนผังขั้นตอนในการดำเนินการให้บุคลากรและประชาชนได้รับทราบทางช่องทางต่างๆ

4) ดำเนินการติดตามตรวจสอบการดำเนินการตามแนวทางปฏิบัติ/ระเบียบของการใช้ทรัพย์สินของราชการ การยืมทรัพย์สินของราชการ โดยวางระบบการจัดทำระเบียนการเบิกทรัพย์สินของราชการ ทะเบียนการยืมทรัพย์สินของราชการอย่างเป็นระบบ

5) รายงานผลการดำเนินงาน

**6. ระยะเวลาดำเนินการ**

ปีงบประมาณ พ.ศ. 2566 – 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

สำนักปลัด

**9. ผลผลิต/ผลลัพธ์**

**ผลผลิต**

มีประกาศแนวทางปฏิบัติ/ระเบียบการใช้ทรัพย์สินของราชการ การยืมทรัพย์สินของราชการกฎหมาย อย่างน้อย จำนวน 1 ฉบับ

**ผลลัพธ์**

จำนวนข้อร้องเรียนเกี่ยวกับการแสวงหาประโยชน์จากทรัพย์สินของราชการ ลดลง

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ลำดับที่ 13**

**1. ชื่อโครงการ : โครงการประเมินความพึงพอใจของประชาชนที่มีต่อการให้บริการของเทศบาลตำบลดอนอะราง**

**2. หลักการและเหตุผล**

พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 ได้กำหนดอำนาจและหน้าที่ในการจัดระบบบริการสาธารณะขององค์กรปกครองส่วนท้องถิ่น โดยให้มีอำนาจและหน้าที่จัดระบบบริการสาธารณะเพื่อประโยชน์ของประชาชนในท้องถิ่น บริหารกิจการในเขตองค์กรปกครองส่วนท้องถิ่น และภายใต้โครงสร้างการบริหารงานขององค์กรปกครองส่วนท้องถิ่น มุ่งหวังให้เกิดความคล่องตัวในการปฏิบัติราชการ ประชาชนสามารถเข้ามามีส่วนร่วมและตรวจสอบการบริหารงานขององค์กรปกครองส่วนท้องถิ่นได้มากขึ้น โดยองค์กรปกครองส่วนท้องถิ่นต้องนำหลักการบริหารจัดการที่ดีหรือธรรมาภิบาลมาใช้ในการบริหารงาน ซึ่งจะส่งผลให้ตอบสนองความต้องการของประชาชนในท้องถิ่นได้อย่างแท้จริง ทั้งนี้การเพิ่มขึ้นของประชากร ตลอดจนภาวการณ์ในยุคโลกาภิวัตน์ที่ประชาชนมีช่องทางในการเข้าถึงแหล่งข้อมูลได้มากขึ้น ย่อมส่งผลกระทบต่อการดำเนินกิจกรรมขององค์กรปกครองส่วนท้องถิ่น โดยเฉพาะอย่างยิ่งในด้านการให้บริการทั้งในเชิงปริมาณและเชิงคุณภาพ จึงได้จัดทำโครงการประเมินความพึงพอใจของประชาชนที่มีต่อการให้บริการขององค์กรปกครองส่วนท้องถิ่น เพื่อให้สามารถพัฒนาการปฏิบัติงานด้านต่าง ๆ ให้สอดคล้องกับความต้องการของประชาชน และสามารถปรับปรุงการปฏิบัติงานขององค์กรปกครองส่วนท้องถิ่นให้มีประสิทธิภาพ ประสิทธิผล ตามหลักการบริหารจัดการที่ดีหรือหลักธรรมาภิบาลต่อไป

**3. วัตถุประสงค์**

1) เพื่อประเมินความพึงพอใจของประชาชนผู้รับบริการของเทศบาลตำบลดอนอะราง

2) เพื่อทราบถึงปัญหา อุปสรรค และข้อเสนอแนะจากการให้บริการประชาชนของเทศบาลตำบลดอนอะราง

3) เพื่อสร้างช่องทางให้ประชาชนเข้ามามีส่วนร่วมในการให้ข้อเสนอแนะเกี่ยวกับการให้บริการของเทศบาลตำบลดอนอะราง

**4. กลุ่มเป้าหมาย**

ประชาชนผู้รับบริการในเขตพื้นที่ตำบลดอนอะราง

**5. วิธีดำเนินการ**

1) เก็บรวบรวมข้อมูลในการให้บริการประชาชนตามอำนาจหน้าที่และภารกิจขององค์กรปกครองส่วนท้องถิ่นอย่างน้อยต้องครอบคลุมด้านต่างๆ ดังนี้

1.1) ด้านโครงสร้างพื้นฐาน

1.2) ด้านงานส่งเสริมคุณภาพชีวิต

1.3) ด้านการจัดระเบียบชุมชน/สังคม และการรักษาความสงบเรียบร้อย

1.4) ด้านการวางแผน การส่งเสริมการลงทุน พาณิชยกรรม และการท่องเที่ยว

1.5) ด้านการบริหารจัดการและการอนุรักษ์ทรัพยากรธรรมชาติ สิ่งแวดล้อม

1.6) ด้านการศึกษา ศาสนา ศิลปะ วัฒนธรรม จารีตประเพณีและภูมิปัญญาท้องถิ่น 2) จัดทำระบบประเมินความพึงพอใจของประชาชนผู้มาติดต่อหรือรับบริการ ณ จุดให้บริการในรูปแบบที่ง่ายและสะดวก เช่น ประเมินผ่าน QR Code หรือระบบกดปุ่มแสดงความพึงพอใจแบบธนาคาร

3) จัดให้ประชาชนได้ประเมินความพึงพอใจในการให้บริการของหน่วยงาน

4) สรุปผลการประเมินความพึงพอใจ และรายงานผลการประเมินให้ผู้บริหารท้องถิ่นทราบ อย่างน้อยปีละ 2 ครั้ง

5) เผยแพร่ผลการประเมินความพึงพอใจให้บุคลากรภายในหน่วยงาน และสาธารณชนได้รับทราบผ่านช่องทางที่หลากหลาย เว็บไซต์ สื่อสังคมออนไลน์ บอร์ดประชาสัมพันธ์ จดหมายข่าว เสียงตามสาย หอกระจายข่าวเป็นต้น

**6. ระยะเวลาดำเนินการ**

ปีงบประมาณ พ.ศ. 2566 – 2570

**7. งบประมาณที่ใช้ในการดำเนินการ**

15,000 บาท

**8. ผู้รับผิดชอบ**

สำนักปลัด

**9. ผลผลิต/ผลลัพธ์**

**ผลผลิต**

มีระบบ/ช่องทางให้ประชาชนประเมินความพึงพอใจในการให้บริการของหน่วยงาน

**ผลลัพธ์**

จำนวนข้อร้องเรียนการให้บริการสาธารณะที่ไม่เป็นธรรม เลือกปฏิบัติ ลดลง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**2.2.3 การจัดทำแผนปฏิบัติการป้องกันการทุจริต**

**ลำดับที่ 14**

**1. ชื่อโครงการ : มาตรการจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใส**

**2. หลักการและเหตุผล**

เทศบาลตำบลดอนอะราง ให้ความสำคัญกับการป้องกันการทุจริตและยกระดับมาตรฐานการป้องกันการทุจริตให้มีความโปร่งใสความสุจริต และบังเกิดประโยชน์สุขแก่ประชาชน จึงได้ดำเนินการจัดทำ “แผนปฏิบัติการป้องกันการทุจริต เพื่อยกระดับคุณธรรมและความโปร่งใสขององค์กรปกครองส่วนท้องถิ่น (พ.ศ. 2566 – 2570)” เพื่อให้เทศบาลตำบลดอนอะราง บริหารงานเพื่อป้องกันการทุจริตตามหลัก ธรรมาภิบาล และยกระดับคุณธรรมและความโปร่งใสของหน่วยงาน

**3. วัตถุประสงค์**

1) เพื่อยกระดับการบริหารงานเพื่อป้องกันการทุจริตของเทศบาลตำบลดอนอะราง

2) เพื่อยกระดับคุณธรรมและความโปร่งใสของเทศบาลตำบลดอนอะราง

**4. กลุ่มเป้าหมาย**

เทศบาลตำบลดอนอะราง

**5. วิธีดำเนินการ**

1) จัดตั้งคณะทำงานจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใสขององค์กรปกครองส่วนท้องถิ่น

2) ประชุมคณะทำงานฯ เพื่อศึกษารูปแบบกรอบรายละเอียดในการจัดทำแผนปฏิบัติการป้องกันการทุจริต,วิเคราะห์ประเมินความเสี่ยงการทุจริต,จัดทำแผนปฏิบัติการป้องกันการทุจริตฯ

3) เผยแพร่แผนปฏิบัติการป้องกันการทุจริตฯ ตามรูปแบบ ช่องทาง ที่กำหนด รวมถึงรายงานการทำแผนฯแก่หน่วยงานที่เกี่ยวข้อง เช่น รายงานการทำแผนฯ ให้แก่ สำนักงาน ป.ป.ช. ทางระบบผ่านระบบรายงานและติดตามผลการดำเนินงานตามแผนปฏิบัติการป้องกันการทุจริตขององค์กรปกครองส่วนท้องถิ่น (E – PlanNACC) ทางเว็บไซต์สำนักงาน ป.ป.ช. http//www.nacc.go.th เป็นต้น

4) ประชุมชี้แจงสร้างความรู้ความเข้าใจในการดำเนินการตามแผนปฏิบัติการป้องกันการทุจริตฯ ให้แก่เจ้าหน้าที่และหน่วยงานที่เกี่ยวข้องนำแผนฯ ไปสู่การปฏิบัติได้อย่างมีประสิทธิภาพ

5) ปฏิบัติตามแผนปฏิบัติการป้องกันการทุจริตฯ

6) ติดตาม ประเมินผลการปฏิบัติตามแผนปฏิบัติการป้องกันการทุจริตฯ

7) รายงานผลการดำเนินการแก่ผู้บริหารและหน่วยงานที่เกี่ยวข้อง เช่น รายงานการทำแผนฯ ให้แก่ สำนักงาน ป.ป.ช. ทางระบบผ่านระบบรายงานและติดตามผลการดำเนินงานตามแผนปฏิบัติการป้องกันการทุจริตขององค์กรปกครองส่วนท้องถิ่น (E – PlanNACC) ทางเว็บไซต์สำนักงาน ป.ป.ช. http//www.nacc.go.th เป็นต้น

8) เผยแพร่รายงานผลการดำเนินงานให้สาธารณชนทราบผ่านช่องทางต่างๆ

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

สำนักปลัด

**9. ผลผลิต/ผลลัพธ์**

**ผลผลิต**

มีแผนปฏิบัติการป้องกันการทุจริตเพื่อยกระดับคุณธรรมและความโปร่งใสของเทศบาลตำบลดอนอะราง พ.ศ. 2566 - 2570

**ผลลัพธ์**

เทศบาลตำบลดอนอะราง มีผลการประเมิน ITA ผ่านเกณฑ์การประเมิน (85 คะแนนขึ้นไป)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**2.3 มาตรการลดการใช้ดุลพินิจในการปฏิบัติงาน**

**2.3.1 จัดทำข้อตกลงระหว่างบุคลากรในองค์กรให้ปฏิบัติหน้าที่ราชการด้วยความซื่อสัตย์สุจริต มีคุณธรรมจริยธรรม ใช้ดุลพินิจด้วยความสุจริตภายใต้กรอบธรรมาภิบาล**

**ลำดับที่ 15**

**1. ชื่อโครงการ : กิจกรรม “การจัดทำข้อตกลงการปฏิบัติราชการของเทศบาลตำบลดอนอะราง”**

**2. หลักการและเหตุผล**

พระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 มาตรา 3/1 บัญญัติว่าการปฏิบัติหน้าที่ของส่วนราชการต้องใช้วิธีการบริหารกิจการบ้านเมืองที่ดี โดยเฉพาะอย่างยิ่งให้คำนึงถึงความรับผิดชอบของผู้ปฏิบัติงานการมีส่วนร่วมของประชาชนการเปิดเผยข้อมูล การติดตาม ตรวจสอบ และการประเมินผลการปฏิบัติงาน ทั้งนี้ ตามความเหมาะสมของแต่ละภารกิจ ประกอบกับ พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 12 กำหนดไว้ว่า เพื่อประโยชน์ในการปฏิบัติราชการให้เกิดผลสัมฤทธิ์ ก.พ.ร. อาจเสนอต่อคณะรัฐมนตรีเพื่อกำหนดมาตรการกำกับการปฏิบัติราชการ โดยวิธีการจัดทำความตกลงเป็นลายลักษณ์อักษร หรือโดยวิธีการอื่นใด เพื่อแสดงความรับผิดชอบในการปฏิบัติราชการ รวมทั้งมาตรา 45 กำหนดให้ส่วนราชการ จัดให้มีคณะผู้ประเมินอิสระดำเนินการประเมินผลการปฏิบัติราชการของส่วนราชการเกี่ยวกับผลสัมฤทธิ์ของภารกิจ คุณภาพการให้บริการ ความพึงพอใจของประชาชนผู้รับบริการ ความคุ้มค่าในภารกิจ ทั้งนี้ตามหลักเกณฑ์ วิธีการ และระยะเวลาที่กำหนด

เทศบาลตำบลดอนอะราง จึงได้จัดให้มีการจัดทำข้อตกลงและติดตามผลการปฏิบัติราชการ โดยมีการลงนามในข้อตกลงการปฏิบัติราชการระหว่างนายกเทศบาลตำบลดอนอะราง กับปลัดเทศบาลตำบลดอนอะราง และหัวหน้าสำนักปลัด/ผู้อำนวยการกอง และให้มีการลงนามจัดทำข้อตกลงทุกปี เพื่อประเมินผลการปฏิบัติราชการตามคำรับรองการปฏิบัติราชการของเทศบาลตำบลดอนอะราง

**3. วัตถุประสงค์**

1) เพื่อให้การปฏิบัติราชการตามข้อตกลงการปฏิบัติราชการของหน่วยงานระดับสำนัก/กอง/ฝ่าย เป็นไปอย่างมีประสิทธิภาพ ประสิทธิผล และบรรลุผลสัมฤทธิ์ตามที่กำหนด

2) เพื่อใช้เป็นแนวทางในการประเมินผลการปฏิบัติราชการระดับสำนัก/กอง/ฝ่าย ตามข้อตกลงการปฏิบัติราชการ

**4. กลุ่มเป้าหมาย**

ทุกสำนัก/กอง ของเทศบาลตำบลดอนอะราง

**5. วิธีดำเนินการ**

1) จัดทำข้อตกลงผลงานกับผู้ใต้บังคับบัญชาเป็นลายลักษณ์อักษรอย่างชัดเจน โดยจัดทำข้อตกลงการปฏิบัติราชการ ในระดับสำนัก/กอง/ฝ่าย เพื่อให้การดำเนินงานตามข้อตกลงการปฏิบัติราชการดังกล่าวบรรลุเป้าหมายอย่างมีประสิทธิภาพ ประสิทธิผล และบรรลุผลสัมฤทธิ์ตามที่กำหนด และรับสิ่งจูงใจตามระดับผลงาน โดยได้มีการลงนามบันทึกข้อตกลงการปฏิบัติราชการระหว่างนายกองค์กรปกครองส่วนท้องถิ่นกับปลัดองค์กรปกครองส่วนท้องถิ่น และปลัดองค์กรปกครองส่วนท้องถิ่นกับหัวหน้าหน่วยงานในสังกัด พร้อมคณะทำงานได้ร่วมกันพิจารณาและเลือกตัวชี้วัดในประเด็นการประเมินผลการปฏิบัติราชการแต่ละมิติ ดังนี้

1.1) การบริหารราชการเพื่อให้เกิดประโยชน์สุขของประชาชน

1.2) การบริหารราชการเพื่อให้เกิดผลสัมฤทธิ์ต่อภารกิจ

1.3) การบริหารราชการอย่างมีประสิทธิภาพและเกิดความคุ้มค่าในเชิงภารกิจ

1.4) การลดขั้นตอนการปฏิบัติงาน

1.5) การอำนวยความสะดวกและการตอบสนองความต้องการของประชาชน

1.6) การพัฒนาความรู้และการประเมินผลการปฏิบัติราชการ

2) ชี้แจงสำนัก/กอง/ฝ่ายต่างๆ และผู้ปฏิบัติงานทราบ และทำความเข้าใจเกี่ยวกับตัวชี้วัด และกรอบการประเมินผลการปฏิบัติราชการ

3) ติดตามผลการปฏิบัติงานตามตัวชี้วัดให้มีผลการปฏิบัติราชการอย่างเหมาะสม เช่น

- ศึกษาข้อมูล และเอกสารหลักฐานต่างๆ เช่น รายงานผลการปฏิบัติราชการตามคำรับรองการปฏิบัติราชการรอบ 6 เดือน 9 เดือน และ 12 เดือน และเอกสารที่เกี่ยวข้องกับการดำเนินการตามตัวชี้วัด เป็นต้น

- ติดตามผลการดำเนินงานตามตัวชี้วัด โดยการประสานงานกับผู้กำกับดูแลตัวชี้วัด และผู้จัดเก็บข้อมูล เพื่อให้การดำเนินการเป็นไปตามเป้าหมายที่กำหนด และการมีส่วนร่วมของผู้บริหารของหน่วยงานในการกำกับดูแลและติดตามผลการดำเนินงานดังกล่าว

4) รับฟังความคิดเห็นของหน่วยงานที่รับผิดชอบตัวชี้วัด เพื่อให้การดำเนินงานบรรลุตามเป้าหมายหรือตัวชี้วัดที่กำหนด

5) วัดผลลัพธ์ที่ได้จากการปฏิบัติงานเปรียบเทียบกับค่าเป้าหมาย และเกณฑ์การให้คะแนน

6) ประสานงานกับหน่วยงานที่รับผิดชอบตัวชี้วัดผลการปฏิบัติราชการ กรณีที่การประเมินผลการปฏิบัติราชการในเบื้องต้นไม่เป็นไปตามเป้าหมายที่กำหนด เพื่อหาแนวทางแก้ไขให้การปฏิบัติงานบรรลุผลสัมฤทธิ์ตามเป้าหมายที่กำหนดไว้

7) รายงานผลการดำเนินงาน

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

ทุกสำนัก/กอง ของเทศบาลตำบลดอนอะราง

**9. ผลผลิต/ผลลัพธ์**

**ผลผลิต**

มีการจัดทำข้อตกลงการปฏิบัติราชการระดับสำนัก/กอง

**ผลลัพธ์**

จำนวนข้อร้องเรียนเกี่ยวกับการทุจริต/การปฏิบัติงานของหน่วยงานลดลง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**2.3.2 มีการจัดทำแผนภูมิขั้นตอน/คู่มือการปฏิบัติงานและระยะเวลาการดำเนินการเกี่ยวกับการบริการประชาชน รายละเอียดที่เกี่ยวข้องในแต่ละขั้นตอน เปิดเผย ณ ที่ทำการและในระบบเครือข่ายสารสนเทศขององค์กรปกรองส่วนท้องถิ่น**

**ลำดับที่ 16**

**1. ชื่อโครงการ : โครงการจัดทำคู่มือหรือมาตรฐานการปฏิบัติงานสำหรับเจ้าหน้าที่เทศบาลตำบลดอนอะราง**

**2. หลักการและเหตุผล/ที่มาของโครงการ**

พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และที่แก้ไขเพิ่มเติม (ฉบับที่ 2) พ.ศ. 2549ได้กำหนดอำนาจหน้าที่ รวมทั้งภารกิจเกี่ยวกับการบริการ สาธารณะแก่ประชาชนในองค์กรปกครองส่วนท้องถิ่นไว้เป็นจำนวนมาก โดยบุคลากรองค์กรปกครองส่วนท้องถิ่นผู้ซึ่งมีหน้าที่ให้บริการสาธารณะแก่ประชาชนในท้องถิ่นมีภารกิจที่ต้องปฏิบัติงานที่หลากหลาย

ดังนั้น จึงมีความจำเป็นที่จะต้องจัดทำคู่มือหรือมาตรฐานการปฏิบัติงาน เพื่อให้การปฏิบัติงานเป็นมาตรฐานเดียวกัน โดยคู่มือการปฏิบัติงาน (Work Manual) เปรียบเสมือนแผนที่บอกเส้นทางการทํางานที่มีจุดเริ่มต้น และจุดสิ้นสุดของกระบวนการ ระบุถึงขั้นตอน และรายละเอียดของกระบวนการต่าง ๆ มักจัดทําขึ้นสําหรับงานที่มีความซับซ้อน มีหลายขั้นตอน และเกี่ยวข้องกับหลายคน สามารถปรับปรุง เปลี่ยนแปลงเมื่อมีการเปลี่ยนแปลงการปฏิบัติงาน ทั้งนี้ เพื่อให้ผู้ปฏิบัติงานไว้ใช้อ้างอิงมิให้เกิดความผิดพลาดในการปฏิบัติงาน

**3. วัตถุประสงค์**

1) เพื่อให้การปฏิบัติงานเป็นมาตรฐานเดียวกัน

2) เพื่อให้ผู้ปฏิบัติงานทราบและเข้าใจว่าควรทําอะไรก่อนและหลัง ควรปฏิบัติงานอย่างไร เมื่อใด

กับใคร

3) เพื่อให้การปฏิบัติงานสอดคล้องกับนโยบาย วิสัยทัศน์ ภารกิจ และ เป้าหมายขององค์กร

4) เพื่อให้ผู้บริหารติดตามงานได้ทุกขั้นตอน

**4. กลุ่มเป้าหมาย**

บุคลากรของ**เทศบาลตำบลดอนอะราง**

**5. วิธีดำเนินการ**

1) แต่งตั้งคณะทำงานในการจัดทำคู่มือหรือมาตรฐานการปฏิบัติงานสำหรับเจ้าหน้าที่องค์กรปกครองส่วนท้องถิ่น

2) กำหนดกรอบเนื้อหาสาระในการจัดทำคู่มือหรือมาตรฐานการปฏิบัติงานสำหรับเจ้าหน้าที่องค์กรปกครองส่วนท้องถิ่น

3) จัดทำคู่มือหรือมาตรฐานการปฏิบัติงานสำหรับเจ้าหน้าที่องค์กรปกครองส่วนท้องถิ่น เพื่อให้ยึดถือปฏิบัติให้เป็นมาตรฐานเดียวกัน โดยให้มีรายละเอียดของการปฏิบัติงาน เช่น เป็นคู่มือปฏิบัติงานภารกิจใด สำหรับเจ้าหน้าที่หรือพนักงานตำแหน่งใด กำหนดวิธีการขั้นตอนในการปฏิบัติงาน

4) ปิดประกาศคู่มือหรือมาตรฐานการปฏิบัติงานสำหรับเจ้าหน้าที่องค์กรปกครองส่วนท้องถิ่น เพื่อให้บุคลากรองค์กรปกครองส่วนท้องถิ่น และประชาชนทราบ โดยเผยแพร่ประชาสัมพันธ์ผ่านสื่ออิเล็กทรอนิกส์ เช่น เว็บไซต์ขององค์กรปกครองส่วนท้องถิ่น สื่อออนไลน์ ฯลฯ

5) ติดตามประเมินผลการดำเนินงาน

6) รายงานผลการดำเนินการ

**6. ระยะเวลาดำเนินการ**

ปีงบประมาณ พ.ศ. 2566 – 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

ทุกสำนัก/กอง ของเทศบาลตำบลดอนอะราง

**9. ผลผลิต/ผลลัพธ์**

**ผลผลิต**

มีคู่มือหรือมาตรฐานการปฏิบัติงานสำหรับเจ้าหน้าที่องค์กรปกครองส่วนท้องถิ่น ทำให้การปฏิบัติงานเป็นมาตรฐานเดียวกัน

**ผลลัพธ์**

ข้อร้องเรียนเกี่ยวกับการปฏิบัติงานของเจ้าหน้าที่ลดลง

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**2.3.3 มีการกระจายอำนาจการตัดสินใจเกี่ยวกับการสั่ง อนุญาต อนุมัติ ปฏิบัติราชการแทน หรือการดำเนินการอื่นใดของผู้มีอำนาจในองค์กรปกครองส่วนท้องถิ่น เพื่อให้เกิดประโยชน์สูงสุดต่อชุมชนและประชาชน**

**ลำดับที่ 17**

**1. ชื่อโครงการ :** **มาตรการออกคำสั่งมอบหมายของเทศบาลตำบลดอนอะราง**

**2. หลักการและเหตุผล**

องค์กรปกครองส่วนท้องถิ่นเป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น ตามอำนาจหน้าที่ขององค์กรปกครองส่วนท้องถิ่น ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่ตามกฎหมายอื่นที่กำหนดให้องค์กรปกครองส่วนท้องถิ่นมีหน้าที่ต้องทำอีกมากมายในการให้บริการสาธารณะแก่ประชาชน ทั้งนี้ ผู้มารับบริการขององค์กรปกครองส่วนท้องถิ่นนั้น มักจะประสบปัญหาด้านการอำนวยความสะดวกในการติดต่อราชการเนื่องจากภารกิจมีมากมาย ไปรวมอยู่กับฝ่ายผู้บริหาร ไม่มีการกระจายอำนาจ หรือมอบหมายอำนาจหน้าที่ในการสั่งการ อนุมัติ อนุญาต ไปยังหัวหน้าหน่วยงาน ระดับสำนัก กอง และฝ่ายต่าง ๆ ซึ่งเป็นอุปสรรคอย่างยิ่งต่อการให้บริการ ทำให้การบริการเกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทำการทุจริตประพฤติมิชอบในการปฏิบัติราชการของเจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพ

เพื่อให้เป็นไปตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 ได้กำหนดอำนาจและหน้าที่ในการจัดระบบบริการสาธารณะขององค์กรปกครองส่วนท้องถิ่น โดยให้มีอำนาจและหน้าที่จัดระบบบริการสาธารณะเพื่อประโยชน์ของประชาชนในท้องถิ่น บริหารกิจการในเขตองค์กรปกครองส่วนท้องถิ่น และภายใต้โครงสร้างการบริหารงานขององค์กรปกครองส่วนท้องถิ่น มุ่งหวังให้เกิดความคล่องตัวในการปฏิบัติราชการ ประชาชนสามารถเข้ามามีส่วนร่วมและตรวจสอบการบริหารงานขององค์กรปกครองส่วนท้องถิ่นได้มากขึ้น โดยองค์กรปกครองส่วนท้องถิ่นต้องนำหลักการบริหารจัดการที่ดีหรือธรรมาภิบาลมาใช้ในการบริหารงาน ต้องเป็นไปเพื่อประโยชน์สุขของประชาชน

ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจำเป็นต้องมีมาตรการออกคำสั่งมอบหมายของเทศบาลตำบลดอนอะราง

**3. วัตถุประสงค์**

1) เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรมตอบสนองความต้องการของประชาชน

2) เพื่อให้ประชาชนมีความพึงพอใจในการบริการจากหน่วยงาน

3) เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ

4) เพื่อป้องกันการผูกขาดอำนาจหน้าที่ในการใช้ดุลพินิจอันอาจเป็นเหตุแห่งการทุจริตและประพฤติมิชอบในตำแหน่งหน้าที่ราชการ

**4. กลุ่มเป้าหมาย**

เทศบาลตำบลดอนอะราง

**5. วิธีดำเนินการ**

1) จัดทำคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือสั่งการ เช่น คำสั่งมอบหมายงานของนายกเทศมนตรี ปลัดเทศบาล และหัวหน้าส่วนราชการ จำนวน 4 ฉบับ นายกเทศมนตรีมอบหมายให้รองนายกเทศมนตรี นายกเทศมนตรีมอบหมายให้ปลัดเทศบาล รองปลัดเทศบาล และหัวหน้าส่วนราชการ ปลัดเทศบาลมอบหมายให้รองปลัดเทศบาล ปลัดเทศบาลมอบหมายให้หัวหน้าส่วนราชการ เป็นต้น

2) จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบและถือปฏิบัติ

3) จัดทำประกาศ ประชาสัมพันธ์ให้ประชาชนทราบ

4) ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมายในทุกเดือน

**6. ระยะเวลาดำเนินการ**

ปีงบประมาณ พ.ศ. 2566 – 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

สำนักปลัด

**9. ผลผลิต/ผลลัพธ์**

**ผลผลิต**

มีคำสั่งมอบหมายงานให้ผู้ที่เกี่ยวข้องปฏิบัติราชการแทน จำนวนไม่น้อยกว่า 4 ฉบับ

**ผลลัพธ์**

1) ประชาชนผู้รับบริการของเทศบาลตำบลดอนอะราง มีความพึงพอใจต่อคุณภาพการให้บริการขององค์กรปกครองส่วนท้องถิ่นไม่น้อยกว่า ร้อยละ 80

2) จำนวนข้อร้องเรียนการให้บริการ/จำนวนเรื่องร้องเรียนทุจริต ลดลง

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**################################################################################**

**มิติที่ 3 การส่งเสริมบทบาทและการมีส่วนร่วมของภาคประชาชน**

**################################################################################**

**3.1 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น**

**3.1.1 การมีส่วนร่วมในการจัดทำแผนพัฒนา การจัดทำงบประมาณ**

**ลำดับที่ 18**

**1. ชื่อโครงการ : โครงการจัดเวทีประชาคม**

**2. หลักการและเหตุผล**

เทศบาลตำบลดอนอะราง เห็นความสำคัญของการส่งเสริมให้เกิดการมีส่วนร่วมอย่างกว้างขวางและเท่าเทียม โดยให้ประชาชน กลุ่มองค์กร ชุมชน เครือข่ายทั้งภาครัฐและเอกชนได้มีโอกาสแสดงออกถึงศักยภาพ ความคิดเห็น ความต้องการ เปิดโอกาสให้ภาคประชาชนได้มีส่วนร่วมในการรับรู้ ร่วมกำหนดแนวทางการดำเนินงาน ร่วมตัดสินใจ ร่วมติดตาม ตรวจสอบการดำเนินงานของเทศบาลตำบลดอนอะราง ด้วยการจัดทำโครงการจัดเวทีประชาคมขึ้น เพื่อจะได้มีกระบวนการรับฟังความคิดเห็นของประชาชนในการดำเนินกิจการตามอำนาจหน้าที่ของเทศบาลตำบลดอนอะราง โดยเฉพาะการดำเนินกิจการที่จะมีผลกระทบต่อความเป็นอยู่ และสุขอนามัยของประชาชนในชุมชุน เพื่อนำมาเป็นข้อมูลการพัฒนา ปรับปรุง จัดทำแผนชุมชน แผนพัฒนาท้องถิ่น อย่างมีประสิทธิภาพ และก่อให้เกิดประโยชน์สูงสุดแก่ประชาชนอย่างแท้จริง

**3. วัตถุประสงค์**

1) เพื่อจัดให้มีกระบวนการรับฟังความคิดเห็นของประชาชน ที่เกี่ยวข้องในการดำเนินกิจการตามอำนาจหน้าที่ของเทศบาลตำบลดอนอะราง

2) เพื่อรับทราบปัญหาและความต้องการที่แท้จริงของประชาชน

3) เพื่อเปิดโอกาสให้ประชาชนได้ร่วมกระบวนการ ร่วมคิด ร่วมทำ ร่วมแก้ปัญหา และส่งเสริมระบอบประชาธิปไตยแบบมีส่วนร่วม

4) เพื่อนำมาเป็นข้อมูลการพัฒนา ปรับปรุง จัดทำแผนชุมชน แผนพัฒนาท้องถิ่น อย่างมีประสิทธิภาพ

5) เพื่อส่งเสริมให้เกิดเครือข่ายภาคประชาสังคม

6) เพื่อจัดเก็บข้อมูลพื้นฐานที่เป็นมาตรฐานสามารถนำไปใช้ประโยชน์ในการจัดทำแผนชุมชนและวางแผนพัฒนาท้องถิ่น

**4. กลุ่มเป้าหมาย**

ชุมชน/หมู่บ้าน/ในพื้นที่ตำบลดอนอะราง

**5. วิธีดำเนินการ**

1) จัดทำคำสั่งมอบหมายหน่วยงานที่เกี่ยวข้องดำเนินการจัดเวทีประชาคม

2) จัดเวทีประชาคม โดยส่งเสริมและเปิดโอกาสให้ประชาชนสามารถแสดงความคิดเห็น หรือเข้าร่วมประชุมประชาคม เพื่อกำหนดทิศทาง นโยบาย หรือแผนพัฒนาท้องถิ่นด้วยความสมัครใจ ตามวันเวลา และสถานที่ที่เหมาะสม สอดคล้องกับวิถีชุมชน ไม่ชี้นำ และครอบคลุมจำนวนประชากรตามสัดส่วนทุกพื้นที่ อย่างเสมอภาค และเท่าเทียมกัน

3) นำผล/ข้อเสนอต่างๆ จากการประชาคม/รับฟังความคิดเห็นของประชาชนไปขับเคลื่อนอย่างเป็นรูปธรรม ผ่านการจัดทำแผนพัฒนาท้องถิ่น ข้อบัญญัติ/เทศบัญญัติงบประมาณรายจ่าย

4) ติดตามประเมินผลการจัดทำแผนพัฒนาท้องถิ่น เสนอผู้บริหาร และประกาศให้ประชาชนทราบ

**6. ระยะเวลาดำเนินการ**

ปีงบประมาณ พ.ศ. 2566 -2570

**7. งบประมาณดำเนินการ**

30,000

**8. ผู้รับผิดชอบ**

ฝ่ายแผนและงบประมาณ สำนักปลัด

**9. ผลผลิต/ผลลัพธ์**

**ผลผลิต**

มีการจัดประชุมเวทีประชาคมในชุมชน ครอบคลุมประชากรตามสัดส่วนทุกพื้นที่ อย่างเสมอภาค และเท่าเทียมกัน

**ผลลัพธ์**

1) ได้รับทราบปัญหาและความต้องการที่แท้จริงของประชาชนในแต่ละชุมชน

2) เกิดเครือข่ายภาคประชาชน

3) มีข้อมูลพื้นฐานชุมชนที่ได้มาตรฐานสำหรับใช้ในการวางแผนพัฒนาชุมชนและพัฒนาท้องถิ่น

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ลำดับที่ 19**

**1. ชื่อโครงการ : ส่งเสริมการมีส่วนร่วมของประชาชนในการบริหารกิจการของเทศบาลตำบลดอนอะราง**

**2. หลักการและเหตุผล**

เทศบาลตำบลดอนอะราง มีอำนาจหน้าที่ในการจัดทำบริการสาธารณะ ทั้งในเรื่องการจัดหารายได้และการใช้จ่ายเงินและการบริหารงานต่างๆ ตามภารกิจและการจัดทำบริการสาธารณะ การที่ เทศบาลตำบลดอนอะราง จะบริหารงานให้มีประสิทธิภาพและเกิดประโยชน์สูงสุดแก่ประชาชน จะต้องบริหารงานด้วยความซื่อสัตย์ สุจริต มีความโปร่งใส และสามารถตรวจสอบได้ตามหลักธรรมาภิบาล

เพื่อเป็นการส่งเสริมให้ประชาชนมีส่วนร่วมในการบริหารกิจการของเทศบาลตำบลดอนอะราง ให้สามารถตอบสนองความต้องการของประชาชนได้อย่างแท้จริง ส่งเสริมกระบวนการมีส่วนร่วมในการจัดทำแผนพัฒนาท้องถิ่น การจัดทำงบประมาณของเทศบาลตำบลดอนอะราง และร่วมดำเนินการโครงการ รวมทั้งติดตามโครงการตามแผนพัฒนาท้องถิ่น ส่งผลให้เกิดการบริหารงานให้มีประสิทธิภาพและเกิดประโยชน์สูงสุดแก่ประชาชนต่อไป

**3. วัตถุประสงค์**

1) เพื่อส่งเสริมให้ประชาชนมีส่วนร่วมในการเสนอข้อคิดเห็นในการจัดทำแผนพัฒนาท้องถิ่นของตน

2) เพื่อส่งเสริมให้ประชาชนมีส่วนร่วมในการติดตามการจัดทำแผน/โครงการต่างๆ ของตน

3) เพื่อส่งเสริมให้ประชาชนมีส่วนร่วมในการติดตามการปฏิบัติราชการ ให้มีความถูกต้อง โปร่งใส

4) เพื่อส่งเสริมให้ประชาชนเข้าใจถึงบทบาทที่ตนในการสนับสนุนการขับเคลื่อนโครงการ/กิจกรรม/มาตรการตามแผนพัฒนาท้องถิ่นของตน

**4. กลุ่มเป้าหมาย**

ประชาชนในพื้นที่ของตำบลดอนอะราง

**5. วิธีดำเนินการ**

1) จัดให้ประชาชนมีส่วนร่วมในการจัดทำแผนพัฒนา การจัดทำงบประมาณ ดังนี้

1.1) จัดประชุมคณะกรรมการชุมชน เพื่อคัดเลือกผู้แทนประชาคมในการเป็นคณะกรรมการจัดทำแผนพัฒนาท้องถิ่น โดยส่งเสริม/เปิดโอกาสให้ประชาชนที่มีคุณวุฒิ/วัยวุฒิ เหมาะสม หรือผู้มีส่วนได้ส่วนเสียได้เข้าร่วมเป็นคณะกรรมการ/คณะทำงานขององค์กรปกครองส่วนท้องถิ่นในจำนวนสัดส่วนที่มีผลต่อการตัดสินใจในการบริหารโครงการ/กิจกรรมต่าง โดยให้คณะกรรมการฯ มีอำนาจหน้าที่ ดังนี้

- การมีส่วนร่วมในการจัดทำแผนงาน/โครงการ

- การมีส่วนร่วมในการแสดงความคิดเห็นการปฏิบัติราชการ

- การมีส่วนร่วมดำเนินการตามโครงการ

1.2) จัดทำร่างแผนพัฒนาท้องถิ่น

1.3) เผยแพร่ ร่างแผนพัฒนาท้องถิ่น ให้ประชาชนในแต่ละชุมชน เสนอข้อคิดเห็น ในการปรับปรุงการจัดทำแผนพัฒนาท้องถิ่น

1.4) หน่วยงานที่เกี่ยวข้องปรับปรุงแผนพัฒนาท้องถิ่น ให้สอดรับกับความต้องการของประชาชน

1.5) เสนอแผนพัฒนาท้องถิ่น ตามขั้นตอนต่อไป

1.6) เผยแพร่แผนพัฒนาท้องถิ่น ต่อสาธารณชน

1.7) รายงานผลการดำเนินการตามแผนพัฒนาท้องถิ่น ต่อคณะกรรมการจัดทำแผนพัฒนาท้องถิ่น ผู้บริหาร และสาธารณชน ทราบ เพื่อเป็นข้อมูลในการปรับปรุงแผนพัฒนาท้องถิ่นต่อไป

2) จัดให้มี/ปรับปรุงประกาศสภาท้องถิ่น เรื่อง ระเบียบว่าด้วยการให้ประชาชนเข้าฟังการประชุมและการปรึกษาของสภาท้องถิ่นตามระเบียบฯ ให้มีความเหมาะสมกับบริบทแต่ละพื้นที่ รวมทั้งประชาสัมพันธ์เกี่ยวกับวันเวลาและกำหนดการประชุมสภาท้องถิ่น

**6. ระยะเวลาดำเนินการ**

ปีงบประมาณ 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

ฝ่ายแผนและงบประมาณ สำนักปลัด

**9. ผลผลิต/ผลลัพธ์**

**ผลผลิต**

1) มีการจัดเวทีให้ประชาชนมีส่วนร่วมในการเสนอข้อคิดเห็นในการจัดทำแผนพัฒนาท้องถิ่น และมีช่องทางให้ประชาชนสามารถติดตามการจัดทำแผน/โครงการต่างๆ

2) เทศบาลตำบลดอนอะราง มีการแต่งตั้งภาคประชาชนร่วมเป็นกรรมการจัดทำแผนพัฒนาท้องถิ่น

**ผลลัพธ์**

เกิดการมีส่วนร่วมของประชาชนในการดำเนินการด้านต่างๆ ตามภารกิจขององค์กรปกครองส่วนท้องถิ่นเพิ่มขึ้น

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**3.1.2 การมีส่วนร่วมตรวจสอบ และการประเมินผลการดำเนินงาน**

**ลำดับที่ 20**

**1. ชื่อโครงการ : กิจกรรมการประเมินผลการปฏิบัติราชการของเทศบาลตำบลดอนอะราง**

**2. หลักการและเหตุผล**

ด้วยกรมส่งเสริมการปกครองท้องถิ่นกำหนดให้องค์กรปกครองส่วนท้องถิ่นต้องดำเนินการประเมินผลการปฏิบัติราชการ ซึ่งเป็นกระบวนการวัดผลการบริหารและปฏิบัติราชการว่าสัมฤทธิ์ผลตามเป้าหมายหรือไม่ ตลอดจนเป็นการตรวจสอบการปฏิบัติราชการขององค์กรปกครองส่วนท้องถิ่น เพื่อนำผลที่ได้จากการประเมินมาใช้ในการปรับปรุง แก้ไข ส่งเสริม พัฒนา ขยายหรือยุติการดำเนินภารกิจต่างๆ ต่อไป

เพื่อให้การประเมินผลการปฏิบัติราชการขององค์กรปกครองส่วนท้องถิ่น มีการขับเคลื่อนอย่างเป็นรูปธรรม ซึ่งจะส่งเสริมให้องค์กรปกครองส่วนท้องถิ่นมีมาตรฐานในการปฏิบัติราชการ ลดขั้นตอนการปฏิบัติงาน และการอำนวยความสะดวกและการตอบสนองความต้องการของประชาชน เพื่อประโยชน์สุขของประชาชนโดยใช้วิธีการบริหารกิจการบ้านเมืองที่ดี และส่งเสริมให้ประชาชนมีส่วนร่วมในการบริหารกิจการขององค์กรปกครองส่วนท้องถิ่น จึงดำเนินการจัดกิจกรรมการประเมินผลการปฏิบัติราชการของเทศบาลตำบลดอนอะราง

**3. วัตถุประสงค์**

1) เพื่อส่งเสริมการมีส่วนร่วมของประชาชนในการติดตามประเมินผลการปฏิบัติราชการ และร่วมปรับปรุงแก้ไขโครงการต่าง ๆ ในแผนพัฒนาท้องถิ่น

2) เพื่อเพิ่มประสิทธิภาพในการบริหารงานเทศบาลตำบลดอนอะราง ให้เกิดความโปร่งใส ตรวจสอบได้

3) เพื่อเป็นการเฝ้าระวังการทุจริตในการบริหารจัดการตามภารกิจของเทศบาลตำบลดอนอะราง

**4. กลุ่มเป้าหมาย**

ประชาชนในพื้นที่ของเทศบาลตำบลดอนอะราง

**5. วิธีดำเนินการ**

1) ประสานกับส่วนราชการและหน่วยงานที่เกี่ยวข้องเพื่อรวบรวมข้อมูล

2) จัดทำโครงการและขออนุมัติโครงการ

3) จัดทำประกาศประชาสัมพันธ์การดำเนินโครงการ

4) จัดทำคำสั่งแต่งตั้งคณะกรรมการติดตามประเมินผลแผนพัฒนา

(1) ผู้แทนชุมชนองค์กรภาคประชาชน ภาคเอกชน 2 คน

(2) ผู้แทนสมาชิกสภา 2 คน

(3) ผู้ทรงคุณวุฒิ 2 คน

(4) ปลัด (อบจ./เทศบาล/อบต.) เป็นกรรมการและเลขานุการ

(5) หัวหน้าสำนักปลัด เป็นผู้ช่วยเลขานุการ

(6) หัวหน้าฝ่ายบริหารทั่วไป เป็นผู้ช่วยเลขานุการ

ให้คณะกรรมการฯ ดำเนินการดังนี้

1) ประเมินผลการปฏิบัติราชการของเทศบาลตำบลดอนอะราง ตามหลักเกณฑ์ และวิธีการบริหารกิจการบ้านเมืองที่ดี

2) ประเมินผลการปฏิบัติราชการของเทศบาลตำบลดอนอะราง ปีละ 2 ครั้งเป็นอย่างน้อยแล้วเสนอผลการประเมินให้องค์กรปกครองส่วนท้องถิ่นทราบ เพื่อนำผลที่ได้จากการประเมินมาใช้ในการปรับปรุงแก้ไข ส่งเสริม พัฒนา ขยายหรือยุติการดำเนินภารกิจต่างๆ ของเทศบาลตำบลดอนอะราง

3) จัดทำแบบประเมินผลและแบบรายงานผลการประเมินการปฏิบัติราชการของเทศบาลตำบลดอนอะราง สำหรับผลการปฏิบัติราชการประจำปี

4) ดำเนินการเรื่องอื่นๆ ตามที่เทศบาลตำบลดอนอะราง มอบหมาย

5) ประชุมคณะกรรมการติดตามประเมินผลแผนพัฒนา

6) ดำเนินการติดตามประเมินผลแผนพัฒนา

7) รายงานผลและเสนอความเห็นจากการติดตามประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น คณะกรรมการพัฒนาท้องถิ่น

8) ประกาศผลการติดตามและประเมินผลแผนพัฒนาให้ประชาชนในท้องถิ่นทราบ

9) เผยแพร่ผลการติดตามและประเมินผลแผนพัฒนาท้องถิ่นให้ประชาชนทราบ ผ่านช่องทางที่หลากหลาย เช่น เว็บไซต์องค์กรปกครองส่วนท้องถิ่น สื่อออนไลน์ เสียงตามสาย บอร์ดประชาสัมพันธ์ ฯลฯ

10) รายงานผลการดำเนินการ

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัด

**9. ผลผลิต/ผลลัพธ์**

**ผลผลิต**

1) มีการแต่งตั้งภาคประชาชนร่วมเป็นคณะกรรมการติดตามประเมินผลแผนพัฒนา

2) ประชาชนได้มีส่วนร่วมในการติดตามประเมินผลการปฏิบัติราชการ และร่วมปรับปรุงแก้ไขโครงการต่าง ๆ ในแผนพัฒนาท้องถิ่น

**ผลลัพธ์**

ประชาชนมีส่วนร่วมในการบริหารกิจการของเทศบาลตำบลดอนอะราง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน**

**3.2.1 มีกระบวนการรับฟังความคิดเห็นของประชาชน ในการดำเนินกิจการ ตามอำนาจหน้าที่ขององค์กรปกครองส่วนท้องถิ่น โดยเฉพาะการดำเนินกิจการที่จะมีผลกระทบต่อความเป็นอยู่ และสุขอนามัยของประชาชนในท้องถิ่น**

**3.2.2 มีระบบและช่องทางให้ประชาชนในท้องถิ่นสามารถร้องเรียน/ร้องทุกข์ผ่านช่องทางที่หลากหลาย**

**3.2.3 มีรายงานหรือแจ้งเป็นลายลักษณ์อักษรให้ประชาชนผู้ร้องเรียน/ร้องทุกข์ได้ทราบถึงการได้รับเรื่อง ระยะเวลา และผลการดำเนินการเกี่ยวกับเรื่องร้องเรียน/ร้องทุกข์**

**ลำดับที่ 21**

**1. ชื่อโครงการ : มาตรการจัดการเรื่องราวร้องทุกข์/ร้องเรียนของเทศบาลตำบลดอนอะราง**

**2. หลักการและเหตุผล**

เทศบาลตำบลดอนอะราง เห็นความสำคัญในการรับฟังความคิดเห็น การตอบสนองเรื่องราวร้องทุกข์ และเรื่องร้องเรียนของประชาชน เพื่อเป็นข้อมูลในการนำมาพัฒนา ปรับปรุงการดำเนินงานบริการสาธารณะและการบริหารราชการของหน่วยงานให้เป็นไปอย่างมีประสิทธิภาพและประสิทธิผล โปร่งใส จึงได้จัดทำมาตรการจัดการเรื่องราวร้องทุกข์/ร้องเรียนขึ้น เพื่อกำกับติดตามในการจัดการเรื่องราวร้องทุกข์/ร้องเรียนขององค์กรปกครองส่วนท้องถิ่น ให้สามารถตอบสนองความต้องการหรือแก้ไขปัญหาความเดือดร้อนให้แก่ประชาชน รวมทั้งพัฒนาปรับปรุงขั้นตอน ช่องทางการร้องเรียน กระบวนการจัดการแก้ไขปัญหา ช่องทางการติดตามผล และการแจ้งผลการดำเนินการเรื่องร้องทุกข์ และเรื่องเรียนต่างๆ ให้มีความรวดเร็ว เป็นธรรม สะดวกและเหมาะสม รวมทั้งจัดให้มีการประชาสัมพันธ์เผยแพร่กระบวนการร้องเรียน และขั้นตอนให้ประชาชนรับทราบอย่างทั่วถึง

**3. วัตถุประสงค์**

1) เพื่อกำกับติดตามการจัดการเรื่องราวร้องทุกข์/ร้องเรียนของเทศบาลตำบลดอนอะราง ให้สามารถตอบสนองความต้องการหรือแก้ไขปัญหาความเดือดร้อนให้แก่ประชาชนได้อย่างเหมาะสม

2) พัฒนาปรับปรุงขั้นตอน ช่องทางการร้องเรียน กระบวนการจัดการแก้ไขปัญหา ช่องทางการติดตามผล และการแจ้งผลการดำเนินการเรื่องร้องทุกข์และเรื่องเรียนต่างๆ ให้มีความรวดเร็ว สะดวกและเหมาะสม

**4. กลุ่มเป้าหมาย**

เทศบาลตำบลดอนอะราง

**5. วิธีดำเนินการ**

1) จัดตั้งคณะทำงานมาตรการจัดการเรื่องราวร้องทุกข์/ร้องเรียนของเทศบาลตำบลดอนอะราง

2) ประชุมคณะทำงานฯ มาตรการจัดการเรื่องราวร้องทุกข์/ร้องเรียนของเทศบาลตำบลดอนอะราง เพื่อกำกับติดตามการจัดการเรื่องราวร้องทุกข์/ร้องเรียน ให้สามารถตอบสนองความต้องการหรือแก้ไขปัญหาความเดือดร้อนให้แก่ประชาชนได้อย่างเหมาะสม รวดเร็ว และสะดวก

3) คณะทำงานฯ กำหนดมาตรการในการกำกับติดตามหน่วยงานที่เกี่ยวข้อง ดังนี้

3.1) การจัดการเรื่องร้องเรียนทั่วไป

- กำหนดให้มีการจัดตั้ง/ปรับปรุงศูนย์เรื่องราวร้องทุกข์/ร้องเรียนของเทศบาลตำบล

ดอนอะราง

- กำกับติดตามให้หน่วยงานที่เกี่ยวข้องจัดให้มีการประชาสัมพันธ์เผยแพร่กระบวนการร้องเรียน และขั้นตอนให้ประชาชนรับทราบอย่างทั่วถึง

- กำหนดให้มีการพัฒนาปรับปรุงขั้นตอน ช่องทางการร้องเรียน กระบวนการจัดการแก้ไขปัญหา ช่องทางการติดตามผล และการแจ้งผลการดำเนินการเรื่องร้องทุกข์และเรื่องเรียนต่างๆ

- กำหนดให้หน่วยงานที่รับผิดชอบเรื่องร้องเรียน/ร้องทุกข์ ดำเนินการแก้ไขข้อร้องเรียนอย่างเหมาะสมภายใน 15 วัน หากไม่สามารถดำเนินการได้ทันภายใน 15 วัน ต้องชี้แจงให้ผู้ร้องเรียนทราบ

- กำหนดให้หน่วยงานที่รับผิดชอบเรื่องร้องเรียน/ร้องทุกข์ มีการแจ้งผลการดำเนินการหรือความก้าวหน้าผลเรื่องร้องเรียน ให้ผู้ร้องเรียนทราบ รวมทั้งมีช่องทางในการติดตามเรื่องร้องเรียนให้ผู้ร้องเรียนสามารถติดตามผลได้ด้วยตนเอง

3.2) การจัดการเรื่องร้องเรียนการทุจริต และประพฤติมิชอบของเจ้าหน้าที่ของหน่วยงาน

- จัดทำคู่มือหรือแนวทางดำเนินการต่อเรื่องร้องเรียนที่เกี่ยวข้องกับการทุจริตและประพฤติมิชอบของเจ้าหน้าที่ของหน่วยงาน โดยคู่มือดังกล่าวแสดงรายละเอียด เช่น รายละเอียดวิธีการที่บุคคลภายนอกจะทำการร้องเรียน รายละเอียดขั้นตอนหรือวิธีการในการจัดการต่อเรื่องร้องเรียน ส่วนงานที่รับผิดชอบ ระยะเวลาดำเนินการ เป็นต้น

- กำหนดให้มีเจ้าหน้าที่/หน่วยงานผู้รับผิดชอบอย่างชัดเจน

- กำหนดช่องทางที่บุคคลภายนอกสามารถแจ้งเรื่องร้องเรียนเกี่ยวกับการทุจริตและประพฤติมิชอบของเจ้าหน้าที่ของหน่วยงานผ่านทางช่องทางออนไลน์ โดยแยกต่างหากจากช่องทางทั่วไป เพื่อเป็นการคุ้มครองข้อมูลของผู้แจ้งเบาะแส

- จัดทำข้อมูลสถิติเรื่องร้องเรียนการทุจริตและประพฤติมิชอบของเจ้าหน้าที่ของหน่วยงาน

- จัดทำข้อมูลความก้าวหน้าการจัดการเรื่องร้องเรียน เช่น จำนวนเรื่อง เรื่องที่ดำเนินการแล้วเสร็จ เรื่องที่อยู่ระหว่างดำเนินการ ฯลฯ

4) จัดทำคู่มือปฏิบัติงานเกี่ยวกับการรับเรื่องร้องเรียน ร้องทุกข์ คู่มือแนวทางการจัดการต่อเรื่องร้องเรียนการทุจริต แนวทางดำเนินการต่อเรื่องร้องเรียนที่เกี่ยวข้องกับการทุจริตและประพฤติมิชอบของเจ้าหน้าที่ของหน่วยงาน เพื่อใช้เป็นแนวทางปฏิบัติให้มีประสิทธิภาพ เป็นมาตรฐานเดียวกัน

5) ประกาศ/ประชาสัมพันธ์มาตรการจัดการเรื่องราวร้องทุกข์/ร้องเรียนของเทศบาลตำบลดอนอะราง ให้ทุกหน่วยรับทราบ และเปิดเผยต่อสาธารณชน

6) จัดทำฐานข้อมูลเรื่องร้องเรียน มีการวิเคราะห์และกำหนดกำหนดแนวทางในการป้องกัน และแก้ไขไม่ให้เกิดปัญหาในลักษณะเดิมขึ้นอีก

7) รายงานสรุปผลการดำเนินการเรื่องร้องเรียน พร้อมระบุปัญหาอุปสรรคและแนวทางแก้ไข และเผยแพร่ให้สาธารณชนทราบ

8) คณะทำงานฯ กำกับติดตามหน่วยงานที่เกี่ยวข้องให้ดำเนินการตามมาตรการ

9) ประเมินความพึงพอใจของประชาชนผู้ใช้บริการ

10) รายงานสรุปผลการดำเนินการเรื่องร้องเรียน พร้อมปัญหา อุปสรรค และแนวทางแก้ไข ให้ผู้บริหารรับทราบ และเผยแพร่ให้สาธารณชนทราบ

**6. ระยะเวลาดำเนินการ**

ปีงบประมาณ พ.ศ. 2566 -2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

สำนักปลัด

**9. ผลผลิต/ผลลัพธ์**

**ผลผลิต**

1) มีศูนย์หรือหน่วยรับเรื่องราวร้องเรียน/ร้องทุกข์

2) มีการแต่งตั้งเจ้าหน้าที่/หน่วยงานที่รับผิดชอบรับเรื่องร้องเรียน/ร้องทุกข์

3) มีการเผยแพร่ประชาสัมพันธ์ให้ประชาชนทราบช่องทางในการร้องทุกข์/ร้องเรียน และกระบวนการขั้นตอนเรื่องร้องเรียน

4) มีการแจ้งผลการดำเนินการหรือความก้าวหน้า ผลเรื่องร้องเรียน ให้ผู้ร้องเรียนทราบ รวมทั้งมีช่องทางในการติดตามเรื่องร้องเรียนให้ผู้ร้องเรียนสามารถติดตามผลได้ด้วยตนเอง

5) มีการกำกับติดตามการจัดการเรื่องราวร้องทุกข์/ร้องเรียนของเทศบาลตำบลดอนอะราง ให้สามารถตอบสนอง ความต้องการหรือแก้ไขปัญหาความเดือดร้อนให้แก่ประชาชนได้อย่างเหมาะสมตามมาตรการที่กำหนดไว้

**ผลลัพธ์**

ประชาชนเกิดความพึงพอใจต่อการดำเนินการเรื่องร้องทุกข์/ร้องเรียนขององค์กรปกครองส่วนท้องถิ่น ไม่ต่ำกว่าร้อยละ 80

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**#######################################################################################**

**มิติที่ 4 การยกระดับกลไกการตรวจสอบการดำเนินงานขององค์กรปกครองส่วนท้องถิ่น**

**########################################################################################**

**4.1 การจัดวางระบบตรวจสอบภายใน การควบคุมภายใน และการบริหารความเสี่ยงการทุจริต**

**4.1.1 มีการจัดทำและรายงานการจัดทำระบบตรวจสอบภายใน**

**ลำดับที่ 22**

**1. ชื่อโครงการ : โครงการจัดทำแผนการตรวจสอบภายในประจำปี**

**2. หลักการและเหตุผล**

การตรวจสอบภายในเป็นหลักประกันขององค์กรในด้านการประเมินประสิทธิผลและประสิทธิภาพของระบบการควบคุมภายในที่เหมาะสม ทั้งในด้านการเงินและการบริหารงาน เพื่อส่งเสริมการปฏิบัติงานให้บรรลุวัตถุประสงค์ และเป้าหมายขององค์กร โดยการเสนอรายงานการตรวจสอบภายในเกี่ยวกับกิจกรรมการเพิ่มมูลค่าขององค์กร รวมทั้งการเป็นผู้ให้คำปรึกษากับฝ่ายบริหารในการปรับปรุงประสิทธิภาพการทำงานเพื่อเพิ่มประสิทธิผล และดูแลให้มีการใช้ทรัพยากรอย่างประหยัดและคุ้มค่า อีกทั้งยังช่วยป้องกันหรือลดความเสี่ยงจากการดำเนินงานผิดพลาดและลดความเสียหายที่อาจเกิดขึ้น ซึ่งการตรวจสอบภายในนั้นยังถือเป็นส่วนประกอบสำคัญที่แทรกอยู่ในการปฏิบัติงานตามปกติ ซึ่งจะต้องมีการกระทำอย่างเป็นขั้นตอนที่ถูกต้องตามระเบียบ และกฎหมายที่กำหนด โดยผู้บริหารสามารถนำแผนการตรวจสอบภายในมาใช้โดยรวมเป็นส่วนหนึ่งของกระบวนการบริหาร เพื่อจะช่วยให้สามารถบรรลุวัตถุประสงค์ของการดำเนินงานได้อย่างถูกต้อง และยังเป็นแนวทางในการปฏิบัติงานให้มีประสิทธิภาพอีกด้วย ดังนั้น การจัดทำแผนการตรวจสอบภายในอย่างมีมาตรฐานประกอบกับมีระเบียบ ข้อบังคับ ตลอดจนกฎหมายต่างๆ ที่เกี่ยวข้องจะทำให้การปฏิบัติงานของเทศบาลตำบลดอนอะราง เป็นไปอย่างถูกต้องและเป็นไปตามวัตถุประสงค์ของทางราชการ

**3. วัตถุประสงค์**

1) เพื่อส่งเสริมให้เกิดกระบวนการกำกับดูแลที่ดี และความโปร่งใสในการปฏิบัติงาน ป้องกันการประพฤติมิชอบหรือการทุจริต และเป็นการลดความเสี่ยงที่อาจเกิดขึ้นจนทำให้การดำเนินงานไม่บรรลุวัตถุประสงค์

2) เพื่อเป็นมาตรการถ่วงดุลแห่งอำนาจ (Check and Balance) ส่งเสริมให้เกิดการจัดสรร การใช้ทรัพยากรขององค์กรเป็นไปอย่างเหมาะสมตามลำดับความสำคัญ เพื่อให้ได้ผลงานที่เป็นประโยชน์สูงสุดต่อองค์กร

3) เพื่อนำผลการตรวจสอบภายในไปใช้ในการปรับปรุงให้เกิดประสิทธิภาพและประสิทธิผลของการปฏิบัติงานและป้องกันการทุจริต ลดโอกาสความร้ายแรงและความเสี่ยงที่อาจเกิดขึ้น รวมทั้งเพื่อเพิ่มโอกาสของความสำเร็จของงาน

**4. กลุ่มเป้าหมาย**

บุคลากรในเทศบาลตำบลดอนอะราง

**5. วิธีการดำเนินการ**

1) จัดทำแผนปฏิบัติงานตรวจสอบภายใน โดยกำหนดให้มีหน่วยงานหรือเจ้าหน้าที่ที่รับผิดชอบ และให้มีความเป็นอิสระในการปฏิบัติหน้าที่

2) สอบทานความถูกต้องและเชื่อถือได้ของข้อมูลและตัวเลขต่างๆ ด้วยเทคนิค และวิธีการตรวจสอบที่ยอมรับโดยทั่วไป ปริมาณมากน้อยตามความจำเป็นและเหมาะสม โดยคำนึงถึงประสิทธิภาพของระบบการควบคุมภายในและความสำคัญของเรื่องที่ตรวจสอบ รวมทั้งวิเคราะห์และประเมินผลการบริหารและการปฏิบัติงานของหน่วยรับตรวจ

3) สอบทานการปฏิบัติงานเกี่ยวกับการบริหารงบประมาณ การเงิน การพัสดุและทรัพย์สิน รวมทั้งการบริหารงานด้านอื่นๆ ของเทศบาลตำบลดอนอะราง ให้เป็นไปตามนโยบาย กฎหมาย ระเบียบ ข้อบังคับ คำสั่ง และมติคณะรัฐมนตรี ตลอดจนตรวจสอบระบบการดูแลรักษา และความปลอดภัยของทรัพย์สิน และการใช้ทรัพยากรทุกประเภทว่าเป็นไปโดยมีประสิทธิภาพ ประสิทธิผล และประหยัด

4) สอบทานระบบการปฏิบัติงานตามมาตรฐาน และ/หรือ ระเบียบ ข้อบังคับ คำสั่งที่ทางราชการกำหนด เพื่อให้มั่นใจได้ว่าสามารถนำไปสู่การปฏิบัติงานที่ตรงตามวัตถุประสงค์และสอดคล้องกับนโยบาย

5) รายงานผลการตรวจสอบภายในและติดตามประเมินผลต่อผู้บริหารเพื่อนำข้อมูลไปใช้ในการปรับปรุงประสิทธิภาพการทำงาน ลดโอกาสความร้ายแรงและความเสี่ยงที่อาจเกิดขึ้น และป้องกันการทุจริต รวมทั้งเพื่อเพิ่มโอกาสของความสำเร็จของงาน และเปิดเผยรายงานต่อสาธารณชน

**6. ระยะเวลาการดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

หน่วยงานตรวจสอบภายใน เทศบาลตำบลดอนอะราง

**9. ผลผลิต/ผลลัพธ์**

**ผลผลิต**

1) มีหน่วยงานตรวจสอบภายใน/เจ้าหน้าที่ปฏิบัติงานตรวจสอบภายใน ที่มีความเป็นอิสระในการปฏิบัติหน้าที่

2) มีแผนปฏิบัติงานตรวจสอบภายใน

**ผลลัพธ์**

1) มีการนำผลการตรวจสอบภายในไปปรับปรุงเพื่อให้การป้องกันการทุจริตมีประสิทธิภาพ

2) บุคลากรมีความเข้าใจและปฏิบัติตามกฎหมาย ระเบียบ ข้อบังคับ อย่างเคร่งครัด โดยมุ่งผลสัมฤทธิ์ของงาน

3) การทุจริตในองค์กรปกครองส่วนท้องถิ่นลดลงร้อยละ 5

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**4.1.2 มีการจัดทำและรายงานการจัดทำระบบควบคุมภายใน**

**ลำดับที่ 23**

**1. ชื่อโครงการ : กิจกรรมติดตามประเมินผลการควบคุมภายใน**

**2. หลักการและเหตุผล**

ระบบการควบคุมภายในเป็นกลไกที่สำคัญและเป็นเครื่องมือในการบริหารงานในหน่วยงานไม่ว่าจะเป็นในภาครัฐ หรือเอกชนทั้งขนาดเล็กและขนาดใหญ่ ระบบการควบคุมภายในจะช่วยควบคุมหรือลดความเสี่ยงของหน่วยงานให้อยู่ในระดับที่ยอมรับได้ซึ่งจะทำให้ปฏิบัติงานและการจัดการของหน่วยงานบรรลุตามวัตถุประสงค์ ในอดีตที่ผ่านมาการบริหารงานของหน่วยงานภาครัฐ ได้มีการควบคุมภายในตามที่กระทรวงการคลังประกาศให้ใช้เป็นเรื่องๆ ไป ซึ่งอาจอยู่ในรูปของกฎหมาย ระเบียบ ระบบบัญชี หนังสือสั่งการ และหนังสือตอบข้อหารือต่างๆโดยส่วนใหญ่จะเน้นไปที่การควบคุมด้านการเงินและบัญชีและการปฏิบัติให้ถูกต้องตามระเบียบหรือกฎเกณฑ์ที่ทางราชการกำหนดไว้ ซึ่งไม่ครอบคลุมถึงการจัดการด้านอื่นๆ นอกเหนือจากด้านการเงินและบัญชีในหน่วยงาน จึงไม่สามารถสะท้อนภาพถึงผลการดำเนินงานในภาพรวมของหน่วยงานได้ ระบบการควบคุมภายในที่ดี ควรเป็นระบบการควบคุมที่ครอบคลุมงานทุกด้านและสามารถสะท้อนภาพให้เห็นเป็นองค์รวมของหน่วยงานนั้นๆ ว่ามีการดำเนินงานที่มีประสิทธิภาพและประสิทธิผลหรือไม่เพียงใด การที่ระบบการควบคุมภายในของรัฐยังไม่ครอบคลุมทุกระบบงาน อาจเป็นช่องทางรั่วไหลทำให้เกิดความเสียหายในหน่วยงานและการดำเนินงานไม่สัมฤทธิ์ผล ทั้งนี้ สาเหตุส่วนหนึ่งอาจเกิดจากการกำหนดหน้าที่และมอบหมายงานในหน่วยงานไม่เหมาะสม การมอบหมายการปฏิบัติงานทั้งกระบวนการให้บุคคลใดบุคคลหนึ่งเพียงคนเดียว การควบคุมสอบทานและการตรวจสอบยังไม่มีประสิทธิภาพเพียงพอตลอดจนขาดการประเมินและการบริหารความเสี่ยง การควบคุมภายในของหน่วยงานที่กำหนดขึ้น และพัฒนาให้ระบบการควบคุมภายในดังกล่าวทันสมัยอยู่เสมอ

เพื่อให้องค์กรมีแนวทางในการกำหนดระบบการควบคุมภายในให้เป็นไปอย่างมีประสิทธิภาพและเหมาะสมกับการปฏิบัติงานในหน่วยงาน จึงได้กำหนดกิจกรรมการติดตามประเมินผลการควบคุมภายในขึ้น

**3. วัตถุประสงค์**

1) เพื่อให้การปฏิบัติงานเป็นไปอย่างมีประสิทธิภาพและประสิทธิผล ทำให้การใช้ทรัพยากรเป็นไปอย่างประหยัดและคุ้มค่าโดยลดขั้นตอนการปฏิบัติงานที่ซ้ำซ้อนหรือไม่จำเป็น ลดความเสี่ยงหรือผลเสียหายด้านการเงินหรือด้านอื่นๆ ที่อาจมีขึ้น

2) เพื่อให้มีข้อมูลและรายงานทางการเงินที่ถูกต้องครบถ้วนและเชื่อถือได้ สร้างความมั่นใจแก่ผู้บริหารในการตัดสินใจเกี่ยวกับการบริหารและการปฏิบัติงาน และบุคคลภายนอกที่เกี่ยวข้อง

3) เพื่อให้บุคลากรมีการปฏิบัติตามนโยบาย กฎหมาย เงื่อนไขสัญญา ข้อตกลง ระเบียบข้อบังคับต่างๆ ของหน่วยงานอย่างถูกต้องและครบถ้วน

4) เพื่อให้การควบคุมภายในของเทศบาลตำบลดอนอะราง เป็นไปอย่างมีประสิทธิภาพและเหมาะสมกับการปฏิบัติงานในหน่วยงาน อีกทั้งยังเป็นการควบคุมหรือลดความเสี่ยงของหน่วยงานให้อยู่ในระดับที่ยอมรับได้ ซึ่งจะทำให้การปฏิบัติงานและการจัดงานของหน่วยงานบรรลุตามวัตถุประสงค์

**4. กลุ่มเป้าหมาย**

บุคลากรของเทศบาลตำบลดอนอะราง

**5. วิธีดำเนินการ**

1) แต่งตั้งคณะกรรมการประเมินผลการควบคุมภายในตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561 ข้อ 5

2) จัดทำรายงานการประเมินผลการควบคุมภายใน ตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561 ข้อ 8 ประกอบด้วย

(1) การรับรองว่าการควบคุมภายในของหน่วยงานเป็นไปตามมาตรฐานและหลักเกณฑ์ปฏิบัติที่กระทรวงการคลังกำหนด (หนังสือรับรองการควบคุมภายใน : ปค.1/ปค.2/ปค.3)

(2) การประเมินองค์ประกอบของการควบคุมภายใน (รายงานการประเมินองค์ประกอบของการควบคุมภายใน : ปค.4)

(3) การประเมินผลการควบคุมภายในของภารกิจตามกฎหมายที่จัดตั้งหน่วยงาน (รายงานการประเมินผลการควบคุมภายใน : ปค.5)

(4) ความเห็นของผู้ตรวจสอบภายในเกี่ยวกับการสอบทานการควบคุมภายในของหน่วยงาน (รายงานการสอบทานการประเมินผลการควบคุมภายในของผู้ตรวจสอบภายใน : ปค.6)

3) เสนอรายงานผลการควบคุมภายในตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561 ข้อ 9

4) นำผลการประเมินไปปรับปรุงงานและระบบควบคุมภายใน เพื่อให้เกิดประสิทธิภาพมากขึ้น

5) เผยแพร่รายงานการควบคุมภายในให้สาธารณชนได้ทราบ ณ ที่ทำการ และเว็บไซต์ของหน่วยงานและสื่อสังคมออนไลน์ของหน่วยงาน

**6. ระยะเวลาการดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณดำเนินการ

**8. ผู้รับผิดชอบโครงการ**

สำนักปลัด

**9. ผลผลิต/ผลลัพธ์**

**ผลผลิต**

1) มีรายงานการประเมินผลการควบคุมภายในตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561

2) สรุปข้อมูลผลการควบคุมภายในและจัดทำแผนปรับปรุงงานให้มีประสิทธิภาพในการป้องกันการทุจริต โดยกิจกรรมการควบคุมภายในร้อยละ 80 ได้ดำเนินการแก้ไข

**ผลลัพธ์**

1) ระดับความพึงพอใจของผู้ที่เกี่ยวข้องในการจัดทำรายงานการประเมินผลการควบคุมภายใน (ร้อยละ 80 ในระดับมาก)

2) การเผยแพร่รายงานการควบคุมภายในให้สาธารณชนได้ทราบส่งผลให้การปฏิบัติราชการขององค์กรปกครองส่วนท้องถิ่นมีความโปร่งใส

3) การทุจริตเทศบาลตำบลดอนอะราง ลดลงร้อยละ 5

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**4.1.3 มีการจัดให้มีกระบวนการบริหารจัดการความเสี่ยงการทุจริต**

**ลำดับที่ 24**

**1. ชื่อโครงการ : มาตรการ****บริหารจัดการความเสี่ยงการทุจริตของเทศบาลตำบลดอนอะราง**

**2. หลักการและเหตุผล**

แผนแม่บทภายใต้ยุทธศาสตร์ชาติ (พ.ศ. 2561 – 2580) ประเด็นที่ (21) การต่อต้านการทุจริตและประพฤติมิชอบ กำหนดเป้าหมายไว้ว่า ประเทศไทยปลอดการทุจริตและประพฤติมิชอบ โดยกำหนดตัวชี้วัดไว้ว่า ในปี พ.ศ. 2580 ประเทศไทยต้องมีคะแนนดัชนีการรับรู้การทุจริต (Corruption Perception Index - CPI) อยู่ในอันดับ 1 ใน 20 และ/หรือได้คะแนนไม่ต่ำกว่า ๗๓ คะแนน นอกจากนี้ ยังได้นำผลการประเมิน ITA ไปกำหนดตัวชี้วัดและค่าเป้าหมายไว้ว่าหน่วยงานที่เข้าร่วมการประเมิน ITA ทั้งหมด (ร้อยละ 100) ต้องได้คะแนน 90 คะแนนขึ้นไป โดยในระยะที่ 2 (พ.ศ. 2566 - 2570) ได้กำหนดตัวชี้วัดไว้ว่า ในปี พ.ศ. 2570 ประเทศไทยต้องมีคะแนนดัชนีการรับรู้การทุจริต (Corruption Perception Index - CPI) อยู่ในอันดับ 1 ใน 43 และ/หรือได้คะแนนไม่ต่ำกว่า 57 คะแนน และหน่วยงานที่เข้าร่วมการประเมิน ITA ทั้งหมด (ร้อยละ 100) ต้องได้คะแนน 85 คะแนนขึ้นไป ซึ่งได้กำหนดแผนป้องกันการทุจริตและประพฤติมิชอบ โดยกำหนดให้การปรับ “ระบบ” เพื่อลดจำนวนคดีทุจริตและประพฤติมิชอบในหน่วยงานภาครัฐเป็นแนวทางหนึ่งในการพัฒนาเพื่อนำไปสู่เป้าหมาย “ประเทศไทยปลอดการทุจริตและประพฤติมิชอบ”

องค์กรปกครองส่วนท้องถิ่นเป็นหน่วยงานที่มีความสำคัญยิ่งในการขับเคลื่อนยุทธศาสตร์ชาติ เป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและเป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลักในการจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น ถือเป็นกลไกสำคัญในการพัฒนาท้องถิ่นซึ่งนำไปสู่การพัฒนาทั่วทั้งประเทศ

ดังนั้น เทศบาลตำบลดอนอะราง จึงได้เล็งเห็นถึงความสำคัญในการป้องกันและปราบปรามการทุจริตในระดับท้องถิ่นเอง จึงกำหนดดำเนินมาตรการบริหารจัดการความเสี่ยงการทุจริตของเทศบาลตำบลดอนอะราง เพื่อเป็นป้องกันไม่ให้เกิดการทุจริตขึ้นในองค์กร

**3. วัตถุประสงค์**

1) เพื่อบริหารจัดการความเสี่ยงการทุจริตของเทศบาลตำบลดอนอะราง

2) เพื่อป้องกันการทุจริตไม่ให้เกิดขึ้นในเทศบาลตำบลดอนอะราง

**4. กลุ่มเป้าหมาย**

หน่วยงานภายในของเทศบาลตำบลดอนอะราง ทุกหน่วยงาน (สำนักงาน,กองงาน,กลุ่มงาน)

**5. วิธีดำเนินการ**

1) จัดทำมาตรการและขออนุมัติดำเนินการต่อผู้มีอำนาจ

2) จัดตั้งคณะทำงานเพื่อบริหารจัดการความเสี่ยงการทุจริต

3) คณะทำงานดำเนินการประเมินความเสี่ยงการดำเนินงาน/การปฏิบัติหน้าที่/การดำเนินโครงการที่อาจก่อให้เกิดการทุจริต

4) คณะทำงานดำเนินการจัดทำนวัตกรรม/มาตรการ/ระบบ/แนวทางในการบริหารจัดการความเสี่ยงของการดำเนินการที่อาจก่อให้เกิดการทุจริต

5) ดำเนินการเผยแพร่ผลการประเมินความเสี่ยง ซึ่งข้อมูลประกอบด้วยเหตุการณ์ความเสี่ยง ระดับความเสี่ยง มาตรการและการดำเนินการในการบริหารความเสี่ยง บนเว็บไซต์ขององค์กรปกครองส่วนท้องถิ่น และช่องทางอื่นๆ

6) มีการประชุมชี้แจงทำความเข้าใจมาตรการและการดำเนินการในการบริหารความเสี่ยงการทุจริตให้แก่เจ้าหน้าที่ผู้ปฏิบัติงาน หน่วยงานที่เกี่ยวข้อง ให้ปฏิบัติตามมาตรการการบริหารความเสี่ยงการทุจริตอย่างเคร่งครัด

7) ติดตาม ประเมินผลการบริหารจัดการความเสี่ยงการทุจริต

8) รายงานผลการดำเนินการ

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

ทุกกองงาน

**9. ผลผลิต/ผลลัพธ์**

**ผลผลิต**

1) มีรายงานการประเมินความเสี่ยงของการดำเนินงาน/การปฏิบัติหน้าที่/การดำเนินโครงการที่อาจก่อให้เกิดการทุจริต จำนวน 1 ชุด

2) มีนวัตกรรม/มาตรการ/ระบบ/แนวทางในการบริหารจัดการความเสี่ยงของการดำเนินการที่อาจก่อให้เกิดการทุจริต อย่างน้อยจำนวน 5 เรื่อง

3) มีการเผยแพร่ผลการประเมินความเสี่ยง ซึ่งข้อมูลประกอบด้วยเหตุการณ์ความเสี่ยง ระดับความเสี่ยง มาตรการและการดำเนินการในการบริหารความเสี่ยง อย่างน้อย 1 ช่องทาง (เผยแพร่บนเว็บไซต์ขององค์กรปกครองส่วนท้องถิ่น)

**ผลลัพธ์**

เรื่องร้องเรียนการทุจริต/คดีการทุจริตประพฤติมิชอบของเทศบาลตำบลดอนอะราง ลดลง

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**4.3 มาตรการจัดการเรื่องร้องเรียนการทุจริต**

**4.3.1 มีแนวปฏิบัติในการดำเนินการต่อเรื่องร้องเรียนการทุจริตและประพฤติมิชอบของเจ้าหน้าที่องค์กรปกครองส่วนท้องถิ่น**

**ลำดับที่ 25**

**1. ชื่อโครงการ : มาตรการจัดการในกรณีได้ทราบ หรือรับแจ้ง หรือตรวจสอบพบการทุจริตเทศบาลตำบลดอนอะราง**

**2. หลักการและเหตุผล**

ปัจจุบันปัญหาการทุจริตคอร์รัปชันในประเทศไทยถือเป็นปัญหาเรื้อรังที่นับวันยิ่งจะทวีความรุนแรงและสลับซับซ้อนมากยิ่งขึ้นและส่งผลกระทบในวงกว้าง โดยเฉพาะอย่างยิ่งต่อความมั่นคงของชาติ เป็นปัญหาลําดับต้น ๆ ที่ขัดขวางการพัฒนาประเทศทั้งในด้านเศรษฐกิจ สังคมและการเมือง เนื่องจากเกิดขึ้นทุกภาคส่วนในสังคมไทย ไม่ว่าจะเป็นภาคการเมือง ภาคราชการ โดยเฉพาะองค์กรปกครองส่วนท้องถิ่นมักถูกมองจากภายนอกสังคมว่าเป็นองค์กรที่เอื้อต่อการทุจริตคอร์รัปชันและมักจะปรากฏข่าวการทุจริตตามสื่อและรายงานของทางราชการอยู่เสมอ ซึ่งได้ส่งผลสะเทือนต่อกระแสการกระจายอํานาจ และความศรัทธาต่อระบบการปกครองส่วนท้องถิ่นอย่างยิ่ง ส่งผลให้ภาพลักษณ์ของประเทศไทยเรื่องการทุจริตคอร์รัปชันมีผลในเชิงลบ

เทศบาลตำบลดอนอะราง มีนโยบายใช้หลักธรรมาภิบาลมาใช้ในการบริหารงานส่งเสริมให้ภาคประชาชนเข้ามามีส่วนร่วมโดยเปิดโอกาสให้บุคลากรภายในขององค์กรปกครองส่วนท้องถิ่นและประชาชนสามารถเสนอเรื่องร้องเรียน แจ้งเบาะแส เสนอข้อคิดเห็น เกี่ยวกับการทุจริต จึงได้ดำเนินการจัดทำมาตรการจัดการในกรณีได้ทราบ หรือรับแจ้ง หรือตรวจสอบพบการทุจริตของเทศบาลตำบลดอนอะราง

**3. วัตถุประสงค์**

1) เพื่อให้การตรวจสอบเรื่องร้องเรียนเกี่ยวกับการทุจริตและประพฤติมิชอบ เป็นไปอย่างรวดเร็ว โปร่งใส เป็นธรรม

2) เพื่อให้การบริหารงานของหน่วยงานเป็นไปตามหลักธรรมาภิบาลและป้องกันการทุจริตของหน่วยงาน

3) เพื่อส่งเสริมให้บุคลากรของหน่วยงานปฏิบัติงานตามหลักธรรมาภิบาล

**4. กลุ่มเป้าหมาย**

ภาคประชาชนและบุคลากรของเทศบาลตำบลดอนอะราง

**5. วิธีดำเนินการ**

1) กำหนดช่องทางการร้องเรียนเกี่ยวกับการทุจริต และกำหนดเจ้าหน้าที่รับผิดชอบดำเนินการให้เป็นไปตามกฎหมาย กรณีมีเรื่องร้องเรียนกล่าวหาบุคลากรในองค์กรปกครองส่วนท้องถิ่นที่ปฏิบัติราชการตามอำนาจหน้าที่โดยมิชอบ

2) กำหนดกระบวนการขั้นตอนในการดำเนินการร้องเรียน

3) ประกาศเผยแพร่กระบวนการขั้นตอนในการดำเนินการร้องเรียนให้บุคลากรและประชาชนทราบโดยทั่วกัน

4) กำหนดกระบวนการจัดการข้อร้องเรียน/แนวทางดำเนินการต่อเรื่องร้องเรียนเกี่ยวกับการทุจริตของเจ้าหน้าที่ขององค์กรปกครองส่วนท้องถิ่น

5) กำหนดกระบวนการและขั้นตอนในการลงโทษผู้กระทำผิดการทุจริต

6) กำหนดช่องทางการติดตามเรื่องร้องเรียนได้ด้วยตนเอง และมีการรายงานผลการดำเนินการหรือความก้าวหน้าเรื่องร้องเรียนให้ผู้ร้องเรียนทราบ

7) กำหนดกระบวนการติดตาม ตรวจสอบผู้กระทำผิดการทุจริตอย่างมีประสิทธิภาพ

8) จัดทำคู่มือ/แนวทางการดำเนินการต่อเรื่องร้องเรียนที่เกี่ยวข้องกับเรื่องทุจริตและประพฤติมิชอบของเจ้าหน้าที่ขององค์กรปกครองส่วนท้องถิ่นโดยเฉพาะ ต้องแยกออกจากคู่มือการจัดการเรื่องร้องเรียนทั่วไป และเผยแพร่ไว้บนเว็บไซต์ขององค์กรปกครองส่วนท้องถิ่น โดยพิจารณาให้มีรายละเอียดอย่างน้อย ดังนี้

(1) วิธีการที่บุคคลภายนอกจะทำการร้องเรียน

(2) ขั้นตอน/วิธีการจัดการเรื่องร้องเรียน

(3) ส่วนงาน/เจ้าหน้าที่ผู้รับผิดชอบ และ

(4) ระยะเวลาในการดำเนินการ

และประกาศเผยแพร่กระบวนการขั้นตอนในการดำเนินการร้องเรียนให้บุคลากรและประชาชนทราบโดยทั่วกัน

9) จัดประชุมให้ความรู้เจ้าหน้าที่ผู้รับผิดชอบเรื่องร้องเรียนเพื่อใช้เป็นมาตรฐานในการปฏิบัติงานและดำเนินการแก้ไขปัญหาเรื่องร้องเรียนที่ได้รับจากช่องทางการร้องเรียนต่างๆ ให้เป็นไปในทิศทางเดียวกัน โดยโปร่งใสและเป็นธรรม

10) จัดทำข้อมูลเชิงสถิติเรื่องร้องเรียนการทุจริต(i30)

11) รายงานผลการดำเนินการ

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัด

**9. ผลผลิต/ผลลัพธ์**

**ผลผลิต**

มีมาตรการจัดการในกรณีได้ทราบ หรือรับแจ้ง หรือตรวจสอบพบการทุจริต

**ผลลัพธ์**

ภาคประชาชนมีบทบาทในการเฝ้าระวัง และติดตาม ตรวจสอบการทำงานของเจ้าหน้าที่ (พิจารณาจากจำนวนข้อร้องเรียนจากประชาชน,จำนวนเบาะแสะที่ประชาชนแจ้งหน่วยงาน)

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***